Festa eta atsedena; ezkontezinak? | Hegoaldeko Txokoa\nInauteririk onenak!! →\nFesta eta atsedena; ezkontezinak?\nAsteburua heltzen denean, Alde Zaharreko auzokide askok egun horiek madarikatzen dituzte. Zergatik? Haien esanetan bi egunean ezin izango dutelako lorik egin. Egoera hau dela eta, Udalak tabernak goizago ixtea erabaki zuen. Batzuen ustez, neurria eraginkorra izan da, beste batzuek, ordea, ez deritzote nahikoa. Gazteak, noski, ez datoz bat arau honekin. Hau dela eta izenburua.\n12 erantzun Festa eta atsedena; ezkontezinak? -ri\n3:53 pm otsaila 28, 2014\nEgia esan, arazoa ez da berria eta konpontzen zaila dela argi eta garbi dago. Izan ere, asteburua heltzen den bakoitzean, kaleak jendez betetzen dira, Alde Zaharrekoak batez ere, eta zarata, zikinkeria, txiza usaina jasan behar dituzte bizilagunek. Aurrekoa, buruhauste bilakatzen da, eta udala lege berriak abian jartzen saiatuagatik ere, arazoak kaleetan jarraitzen du.\nBizilagunek lo egiteko eskubidea daukatela kontzientziatu behar dute gazteek, horregatik tabernetatik atera eta gero ozenki ez hitz egitea, nonahi txiza ez egitea,…, bezalako neurriak lagungarriak izango dira bizilagun eta gazteen arteko elkarbizitza ona izateko. Nolanahi ere, gazteek ere ondo pasatzeko eskubidea daukate, eta bizilagunak hau ulertu beharrean daude.\nHortaz, posible dela bi aldeen arteko elkarbizitza ona izatea ulertarazten digute. Horretarako, zaila badirudi ere, irtenbide egokiak bilatu behar dira. Esate baterako, orain dela urte batzuk, udalak tabernak goizago ixtea erabaki zuen, eta neurri horri gaizki deritzot, bai gazteak bai tabernariak galtzaile ateratzen direlako. Ez dut uste neurri ona denik ordutegia mugatzea, baizik eta guztientzako formula ezberdinak bilatu beharreko du Udalak.\n7:04 pm martxoa 2, 2014\nArazo honetarako konponbideren bat aurkitzea ez da ahuntzaren gauerdiko eztula. Gaua, festa, zarata eta loa, atsedena, isiltasuna betidanik bateraezinak izan dira, eta noski, zalaparta sortzen den lekuan bizi zarenean, buruhaustea areagotzen da.\nOro har, erdiguneko etxebizitzak, alde zaharrekoak, hain zuzen ere,nahiko zaharrak dira eta ezineskoa da zarata sahiestea. Auzokide batzuek leihoak zaharberritu dituzte baina egia esan, gaueko bostetan ezer ez da nahikoa.\nHiriaren kanpoaldean bizi garenei edo festa horietan parte hartzen dutenei ez zaie inporta. Arazo hau konpontzea udalari, beste inori dagokiola pentsatzen dute. Imajina dezagun etxe horietariko bat gurea dela eta are gehiago,seme-alaba txiki bat daukagula edo lanean txandaka gabiltzala…orduan, zer demontre pentsatuko genuke?\nDena den,ni ez naiz parrandazaleen aurkakoa baina nire iritsiz auzokideak egoera latza pairatzen ari dira; izan ere, akordio bat lortzea ia-ia ezinezkoa izango da.\nBetiko gatazka da!\n7:57 pm martxoa 2, 2014\nGazteak tabernaz – taberna Alde Zaharretik joaten asko gozatzen dira.Nahiz eta tabernariek bere negozioetan zarata ez molestatzeko neurriak jarri dituzten,hau ez da nahikoa bizilagunek zaratagatik kexatzen jarraitzen dutelako.\nOrduan,Udalak eta Tabernariek egin behar izan dutena egin eta bete dute,gazteak kaleetatik pasatzen direnean ondo portatzen ikasi behar dute.\nHonelakoa, arazoa konponduko luke eta bizilagunak ,tabernariak eta gazteak hobeto moldatuko litzateke.Eta denon artean noizeanbehin ekintzak antola ditzakete..\nKukuma -k dio:\n8:07 pm martxoa 2, 2014\nFesta eta atseden – eskubideen arteko oreka oso kontu eztabaigarria da gure herrian. Denon eskubideak errespetatu beharra dagoela kontuan hartuz gero, auzi hau ez litzateke zaila ulertzen izango.\nLehenik eta behin, tabernariek arauak bete behar dituzte – ordutegiak, isolatze- neurriak eta abar- eta egin ezean, Udalak betearaziko dizkie, onean edo txarrean.\nBestalde , nire ustetan jendearen jokaera jaietan eta asteburuetan tinko zelatatu behar liteke, egunez zein gauez. Izan ere, herritarrok ez daukagu kaleetan hainbat jarrera zertan jasan eta garbitzaileek ez daukate parrandazaleek zikindutakoa zertan garbitu. Gure pentsamoldea eta jokaerak ez aldatu arte, bai udaltzaineek, bai garbitzaileek bai erdiguneko bizilagunek batzuen errespetu eza pairatzen jarraituko dute jaietan.\n9:49 pm martxoa 2, 2014\nBadakigu, parrandan ateratzean zarata asko egiten dugula eta honek auzokideak molestatzen dituela. Baina zer da beraiei amorrua ematen diena, tabernaren musikaren soinua edo kalean jendeak egiten duen zarata?\nAlde batetik, nahiz eta udalak arautegi jarri, batzuetan tabernariek ez dute betetzen eta isunak ezarri arren, hobeto datorkie ahal duten baino denbora gehiago irekita edukitzea, diru gehiago lortzen dutelako. Beste aldetik, insonorizatuta edukiko balituzte, auzokideek ez lukete tabernaren barruko zaratarik entzungo. Hala ere, kaleak ez daude insonorizatzerik. Gainera, parrandan gauden bakoitzean, ez diegu auzokideei kontuan hartzen. Hain da zaila hori kontrolatzea, non batzuetan poliziek ezin duten ezer egin, horregatik auzokideek ez dute loak hartzerik.\nDena den, han ez garenez bizi, ez dugu arazoa ikusten. Baina denok gure partez zerbait jarriko bagenu oreka lortuko genukelakoan nago. Halaber, nik uste dut, desberdintasun handia dagoela gazteen eta helduen arteko pentsamendua gazteek bakarrik nahi dutelako tabernak irekita edukitzea ondo pasatzeko tabernaz taberna edo kaleen inguruan.\nCampanilla -k dio:\n1:33 pm martxoa 3, 2014\nGure gizartean, batez ere hemen, Euskadin, dena ospatzen dugu kalean eta horren ondorioz arazoak sortzen dira zaratagatik. Hau dela esta, Gure garaian Udalak tabernak goizago ixtea eta kalean edatea debekatzea erabaki zuen. Baina, ez zuen ezer lortu.\nGaur egun ordea, gazteen ohiturak aldatzen ari dira eta ez dira joaten tabernaz taberna, lokaletara edo parketara “botellón” egitera baizik. Horregatik, gero eta zaialagoa izango da arazo hori konpontzea.\nDena den, ez dakit krisiagatik edo gero ETA europarren antza handiago edukitzeagatik baina, gero ETA giro gutxiago dago gure kaleetan.\n1:03 pm martxoa 6, 2014\nBai, ados nago, asteburuetan alde zaharrean lo egitea zaila izango da, bain alde zaharrean pisu bat erosten duzunean badakizu non erosten duzun pisua.\nAdibidez, nik nire pisua Judimendin erostea erabaki nuen eta ez zen ofiziala babeseko pisua. Horrexeagatik nekien diru gehiago ordaindu behar izango nukeela, baina nik nahi izaten nuen lekuan zegoen. Eta Alde Zaharreko auzokoek ere zekiten non erosten ari ziren bere pisuak. Alde Zaharrean beste hiriko lekuetan baino zarata gehiago dagoela denok badakigu. Orduan, nire ustez, bere etxeak inzonorizatu ahal dituzte, baina ez dute besteen atsedenaren eta lanaren kontra borrokatzerik.\n5:38 pm martxoa 6, 2014\nBistan dago, asteburua heltzean zarata dela eta, leku batzuetan, beste leku batzuetan baino zailagoa da lo egitea, esaterako, alde zaharrean, Judizmendin, besteak beste, baina tabernak goizago ixtea irtenbide bat da?. Nik ezetz esango nuke, izan ere, hori eginez lortzen dena kontrakoa da, jendea ez baita bere etxera joaten, baizik eta parranda edozein lekutan jarraitzen duela, bai parkean botellón egiten, kalean…., azkenean asteburua irteteko eta gozatzeko da, gainera honen ondorioz, gero eta gazte gehiaok lonjak alokatzen dituzte, noski, intsonorizatu gabe, gainera, kontuan izanez, gaurko gazteak dirudi gorrak direla……, zaratak jarraitzen du.\nNire iritziz, irtenbide bat izango litzateke, gure ardura, hots, arduradunak izango bagina eta gainerakoak kontuan izango bagenitu, guztiok asteburu ona pasa genezake, guztiok gure eskubidean gaude eta.\n9:47 pm martxoa 6, 2014\nArgi dago errespetuaren eta patzientziaren kontu bat dela.Bi aldeetan jarri behar dugu.\nNi ez naiz alde zaharrean bizi baina hara joaten naiz festa egin nahi izaten dudanean.\nSuposatzen dut han biziko banintz oso urduri jarriko nintzaketela zarata horiekin baina ,azkenean pentzatu behar dugu hiriko erdia jendea elkartzen den lekua dela.\nNi ez nago ados tabernak goizego ixtearekin baina uste dut lokal guztiak insonorizatuta egon behar izango luketela eta tabernetatik ateratzen garenean ezin gara ohi egiten joan mendian bezala.Eta zer esan kalean txisa edo beste gauza batzuk egiteari buruz!\nSaiatzen bagara,gutxi gora-behera denok pozik egon ahal gara.\n8:17 am martxoa 7, 2014\nNik uste dut Egoera hau oso zaila dela. Ni urte askotan alde zaharrera joan nintzen, nire lagunekin tabernetan asko gustatzen zitzaidalako. Baina pentsatu dut askotan, batez ere udan, kalean geundenela eta zarata asko zegoela.\nNi inoiz Alde Zaharrean bizi izango nitzateke zailagoa lo egiteagatik.\nNire ustez udalako neurria eraginkorra dela, Orain gazteak tabernara oso berandu joan ziren eta goizago ixtea erabakiko baluke, gazteak ez lirateke alde zaharrera edo tabernak isun asko edukiko lituzkete, ez lituzkete goizago itxiko.\nHobeto, kalean edatea debekatuta dago. Batez ere, alde zaharrean. Horretaz ez litzateke zarata.\n3:22 pm martxoa 7, 2014\nAlde zaharreko auzokideek, normalean, festara irteten den lekuan bizitzera joan zirela badakite, hartara joan baino lehen. Hortaz, ez dutela kexatzerik uste dut. Hala ere, han bizi diren pertsonek kexatzen direla ulertzen dut. Asteburuan, Alde Zaharrean, zarata handia egiten dugu eta ez gara konturatzen han jendea bizitzen dela.\nUdalak araua jarri duenari buruz, nire ustez araua ondo dago. Nahiz eta taberna batzuek goizago itxi behar duten, beste taberna batzuek lizentzia daukate geroago ixteko. Norbaitek denbora gehiago geratzea gustatuko balitzaio, taberna honetan geratuko ahal izango litzateke. Beraz, ni arau honekin bat nator.\n3:30 pm martxoa 7, 2014\nNire ustez arazoa pertsonen portearan dago. Festan gaudenean nahi duguna egitez ohitura daukagu. Izan ere, hainbeste kexatu ondoren, denborarekin, taberneko ixteko ordutegiak handitzen lortu dugu. Hala ere, auzokideen kexak izanik ere, zarataren arazoak ez omen daukate konponbiderik.\nGaur egun, errespetuak ezer ez du balio. Orokorrean, jendea egoista da eta gainera, arro daude hartatik.\nPena handi bat!!!


Impugnaciones ante la TGSS Dagoeneko TGSSren aurrean abiarazi den aurkaratze-prozesuaren espedientearen jarraipenaren kontsulta dfe153c8-9e46-4213-ae89-00eee1892dce Impugnaciones ante la TGSS 8216f7a3-03af-4a43-be46-76ca33fcddc6\nDagoeneko TGSSren aurrean abiarazi den aurkaratze-prozesuaren espedientearen jarraipenaren kontsulta < Itzuli\nPertsona fisikoentzat, euren izenean edo beste pertsona fisiko edo juridikoaren izenean, aurkaratzeren bat aurkeztu dutenentzat, Gizarte Segurantzako Diruzaintza Nagusiaren jardueraren baten aurka.\nAurka-egiteko espedienteari buruzko informazio hau kontsultatzea:\nErrekurtsoa jartzen ari zaion egintzaren identifikazio datuak, baita errekurtsoaren idatziarenak ere.\nErrekurtsoa jartzen duen pertsonaren identifikazio datuak.\nEgindako izapideen datak.\nIgorritako dokumentuak, ebazpenaren dokumentua izan ezik.\nHala balegokio, Epaitegiei buruzko datuak.\nErrekurtsoaren segimendua egin ahal izateko, espedientearen erreferentzia-zenbakia izan behar duzu.\nZenbaki hori, hots, Gizarte Segurantzaren Diruzaintza Nagusiak emandakoa, errekurtsoa egin eta Izapide Unitatean honen espediente bat ireki ondoren, ohiko posta bidez igorriko den dokumentu batean idatzita egongo da.


Indoeuropearren etorrerak euskal genetikan utzitako aztarna zehatz aztertu dute Sustatu.eus - Teknologia albisteak\nIndoeuropearren etorrerak euskal genetikan utzitako aztarna zehatz aztertu dute\n2021-03-17 : 13:30\nDuela egun gutxi, Nature aldizkarian euskaldunen arteko Y haplotaldeen azterketa bat argitaratu da: The Y chromosome of autochthonous Basque populations and the Bronze Age replacement. Asier Gabikagojeazkoa hizkuntzalariak hari batean, azterketako puntu nagusiak nabarmendu ditu, eta hona ekarri ditugu artikulua irakurri ondoren. Gaur egungo euskal gizonezkoen Y kromosoman, duela 5.000 urteko gertaeren arrastoa dagoela baieztatzen du ikerketak.\nAzterketa zehatz honek gizonezko euskaldunen Y kromosoma aztertu du bereziki, ezaguna baita berezitasun bitxi bat dagoela kontu horretan: euskaldun gehienek R1b haplotalde tipikoki indoeuropearraren aldagai bat dute Y kromosoman (zeina aldatu gabe transmititzen den patrilinealki).\nNature-ko ikerketak jatorrizko oker tonto bat zuen, bakarrik Bizkaia, Araba eta Gipuzkoako laginekin egin dutelako, baina hala ere, oso datu zehatzak eman ditu:\nY kromosoma "dagoeneko euskaldunen" hauek (duela 5000 urtetik hemen badaude...) antz handiena dutena beste Y kromosoma batzuekin: egungo irlandarrekin. (hori erakusten duen grafikoak ilustratzen du artikulu hau).


azaroa 2009 - Page 2 of 3 - Floreaga Salestar Ikastetxea - Azkoitia\nArtxiboak azaroa 2009\nSAN MARTIN EGUNEAN,… KANPAIAK JOTZERA!\n2009-11-16 by admin Iruzkina idatzi\nBaziren urte batzuk San Martinetik agertzen ez ginela. Ohitura onak ez dira galdu behar, horregatik hurbildu gara San Martinera HH eta LHko txikienak. Egun osoan gure herria kanpai hotsa besterik ez zen entzun, eta guk ere hor parte hartu genuen. Aurreko urteetan asteburua zelako edota, iaz bezala, eguraldi txarra egiten zuelako ez ginen joan. Aurreko urteetako indar … [Gehiago irakurri...]\nADINDUEN ASTEA LH 4B SAN JOSE EGOITZAN\n2009-11-16 by Zezilio Iruzkina idatzi\nAzaroaren 12an 4.Beta 5.A mailako gure ikasleek, Floreaga Salestar Ikastetxea ordezkatuz, San Jose egoitzako aiton-amonei egin zieten bisita. 4.30 aldean han agertu ziren gure ikasleak, San Jose egoitzako ate aurrean, urduritasuna eta emozioa lagun zutela. Guztia prest zutenean hasi ziren aurreko astetan hainbeste entseiatu zituzten ekintzak gauzatzen. Hasteko, … [Gehiago irakurri...]\nLH 5EKOAK PILOTARI GUREA ETA OTEIZA FRONTOIETAN\n2009-11-12 by admin Iruzkina idatzi\nTestua eta argazkiak: Olatz Gabilondo Ohitura jarraituz, urte honetan ere, Xiba taldeak antolaturiko pilota ekitaldietan parte hartzeko aukera izan genuen 5. mailako ikasleok. Azaroaren 5ean, Gurea pilotalekura abiatu ginen. Bertan, jada Gorputz Heziketako saioetan ikasiak genituen joko batzuk eta guretzat berriak ziren beste zenbait ezagutzeko aukera izan genuen: Txokotan, … [Gehiago irakurri...]\nHHKOAK TXIKI PARKERA GOIZ PASA\n2009-11-11 by admin Iruzkina idatzi\nAzaroaren 6an Donostiako Txiki Parken goiz pasan izan ginen. Eguraldiak asko ez lagundu arren, ez zegoen asko bustitzeko arriskurik autobustetik zuzenean Txiki Parkera sartu ginelako eta, atzera, Txiki Parketik autobusera etxera etortzeko. Bertan oso ondo ibili ginen. Argazkiak … [Gehiago irakurri...]


Astolasterrak, astazakilik gabe?... | Kultura | Berria\nAstolasterrak, astazakilik gabe?...\nAsto bat toberetako marrazki batean. Sauveur Harrugetek argitaratu zuen irudia, 1936an, eta Antton Lukuren Libertitzeaz liburuan ere ageri da. S. HARRUGET\nPatziku Perurena -\nGurean astolaster deitu fartsari buruz nik baino lehenago eta dotoreago hitzegin duenik bada, eta besteak beste, Euskaltzaindiak sarean daukan Literatura Terminoen Hiztegia ikustea aski. Honatx bi pasarte, deusik ez badakizu, pittin bat girotze aldera:\n«Astolaster deitu fartsa herriko pertsona jakin batzuen jokabidearen aurkako satira gogorra zen, eta, hori zela eta, agintariek debekatu egiten zuten. Zintzarrotsak asto-lasterrak baino lehenago egiteko ohitura izaten zen, abisu modura, zintzarrotsetako bertsoetan esaten baitzen, haien biktimek zintzarrotsei amore ematen ez bazieten eta gazteriari ordaintzen ez bazioten, asto-lasterrak egingo zizkietela.\n»Zintzarrotsak alargunei egiten zitzaizkien ezkontzen zirenean eta ezohiko adin ezberdintasuna zegoenean bikotearen artean, edo ezkontideetako bat hainbat bider ezkondua bazen aitzinetik...: edo alargun batek ohaidea zeukanean. Asto-lasterretan, aldiz, gaiak bestelakoak izan zitezkeen: isekaren jomuga senar edo emazte adarduna, emazte senar jipoi emaile edo zaflatzailea, mozkorra, haurgaltze egilea, apez neskazalea, senar-emazte borrokalariak eta abar izan zitezkeen».\nEta teoria orokor hori bere ugaritasun zinezkoan nolatsukoa izan zen ikusi nahi izatera, hor dituzu Armiarma sarean Patri Urkizuk bildu XVIII mendeko hamazazpi testu eder, eta haietako lau inoiz argitara gabeak gainera. Honatx testu zahar horietako puxka batzuk, herri hizkera bixi bixian:\nBubane eta Xiloberde: «Gizon gaztiak harek, ni beno maitiago tü / haiek egiten beteie nik beno haboro zerbütxü» (...) [hil ondoan]: «Lehenik ezariren dirot emaztiari bürian / adarren egitia dela meritü handibat lürrian // Gizona irus datiala adarren ükheitiaz, / eztükiala behar düdarik zelialat juaitiaz».\nKabalzar eta bere familia: (...) «Sinuek erakuxi deitade lehen artikülian, / zaharrak amurus direla bixisto den urthian. // Ordian amurus hau dira laur urtherentako, / hartakoz dira emaztiak bethi amurus oro. // Benüs izarra beita ustiraleko sinua, / ordian sorthürik dirade araus / plaza huntako emazte güziak». // Eta partikülarki dendari bilho zuritiak, / hurak dirade, hurak, amurus erhatiak. // Haietarik inprimatü düt egünko sollaza. / ikhusiren tüzie urthia gabe astuak laur hazka».\nAzalpen horiek eginik, eta gure herri antzerkiko izen ugaritasun aberats bezain nahasgarrian galdu gabe: xaribari, maskarada, tobera, galarrots, karruxa, santibate, astolaster... natorren nere gaurko galderaren errora. Zergatik astolaster? Edo zergatik astoak?\nMetaforak eta sinboloak pittin bat eguneratze aldera, honatx Antton Lukuri Ezterenzubin esana: «Astolasterka erran nahi duzu? Hau ezkondu gabe haurra ukaiten zuten nexkeer egiten zen. Buztanari so ezartzen zuten asto baten gainean eta zozokeriak erraiten zazkoten» (30. or.). Nola ez, Libertitzeaz liburukoa duzu pasartea. Atsegin haundiz leitu dudan liburua, eta nire ustez antzerki sari on bat merezi lukeena. Hara zer dioen honetaz Marti Gaztenagak, Larramendi koblariaren iloba ttipiak: «Gure etxen dena bekatu zen. Haurrek nahi ginuen ikusi eta amamak begiak tapatzen zauzkigun erranez: bekatua da hor plazan ari» (258. or.). Edo Lukuk berak dioskuna: «Tobera gai kasik guziak sexuari lotuak dira guti edo aski» (49. or.) «Dudarik ez lehengo funtzioek sekulako inarrosaldia biltzen dutela. Zer egin astoaren sinbolikaz egungo gizartean? Lehengo trufa tresna oraingo haurren kuttuna bada?» (59 or.).\nBaina gaur astoa haurren kuttun izaitea, ez baita inondik ere haur kontua, gure gizarte erabat haurtu (astotu?, gizajotu?) honena baizik, Lukuk berak behin eta berriz dioen bezala. Kontuak horrela, esan dezadan behingoz, nontsutik letorkeen gure teatro zaharreko asto santu honen sinbologia literario unibertsal bide luzekoa:\nHorazio eta aurreko moralista haundien ondotik Ovidiok halako askatasun aire populatxeroa ekarri zuen, batez ere amodio kontutan, askotan exhibizionismo huts bihurtzeraino. Hagitz ezagunak dira Amodiorako Artea, Metamorfosiak... Eta gauza jakina da eragin izugarria izan zutela Erdi Aroan eta Berpizkunde Garaian ere. Eta Fasti izeneko lanean, Erromako egutegiko herrijaiak azaltzen ditu hilabetez hilabete, sei liburukitan, eta haietako batean, maiatzekoan hain juxtu, garbi ageri da Silenoren gorazarreko banketean Loti izeneko ninfa nola erori den mozkorturik lo seko. (Oroit gure amodio baladetan behin eta berriz nola ageri den loa, lo belar (amore belar), eta abar, Loti hartantxe baitizu erroa). Eta hain juxtu, Loti egoera hartan dela, Priapo bortxatu nahian hasi, eta Silenoren astoek sekulako arrantzak eta zalapartak hasten dituzte, jende guziari adieraziz zertan ari den Priapo isatsaundia. Beste leienda batek dio, berriz: nork zakil haundiago, apustu egin eta, Priapok irabazi ziola astoari. Erro bera duen priapismo gaitza ere ezaguna da: buztana tentetu eta ezin apalduarena, alegia. Eta abar eta adar... (Ikus Interneten Priapo, nola testu hala irudi).\nKontua da, astolasterrak azaltzerakoan inori ez diodala tutik aditu, euskal eminentzia guzien artean, herri sinbologia ovidiar honen aipamenik. Ez eta Patri Urkizu adiskideari ere, bereziki astolasterron ETORKIAZ ari den atalean. Eta bien bitartean, horra euskararen semantikak menderik mende jaso duen edertasun hiperboliko ugari guzia salatari: astazakil, astapito, astakirten, pellokirten, kirtena, zakilaundi, zakila, zakiles... Horra potentzial sexuala eta burugabekeria, lasaikeria, astakeria... elkarren orpoz orpo, euskal usarioan. Eta zergatik ez zaldizakil edo mandozakil? Galdezka ari naiz, ez baiezka. Baina, lehen esan dizut ez dela alferrik iritxia izanen gureganaino Priaporen leienda ovidiar hura. Ez ote du lexiko horrek deus ikustekorik gure astolaster haiekin? Ni baiezko seguruan nago.\nEta sexuaz aldatuz, ez al da gure artean hedatuago, neska eder potentzialki sexualago eta tuntuntzar amorratuago delakoa? Bai, baina itxura denez, askoz lehenagotik zegoen errotua, gizon sexualki potentzial oro funtsean astazakila zelakoa, bere mila aldaeretan, baina, astoaren kirten priapoar hura sinbologian ardatz zuela beti ere. Priaporen leienda zahar gurean ederki errotua lekuko. Errotua bezain ixildua, esan beharko. Astolaster ikerle xuri guziek erabat estalirik utzi baitigute.\nJakina, egungo fintasun hiritar hipokritan arrunt zakar dirudite asto metafora hiperboliko horiek, baina, zinez zer gertatzen ari da urbe finki hezi horietan? Begira Interneten, edo gizarte itsu zeharo sexualizatuan. Bai, zoofilia imaginario natural eta zuzeneko pittin batek on eginen liokeela uste dut nik egungo gizarteari. Orain, mundu guzia bakar eta lagun gabe gelditu denean, inoiz baino emaztekien (lehen gizonen) lagunago egin dela ikusten baitut, esate bateko, zakurra, leitzar hiritar finen artean bertan. Eta etorri zait, garai bateko astazakil haien ordezko botika are lohiagoa ez ote den gaurko zakur finezia moderno hau.\nBukatzeko esan, guk erdarazko eskola birjinetan «con flores a María» kantatzen genuela maiatzean, aingeru jantzian, koplari zaharrak aspaldi erakutsitako finezia eder hura erabat atzendu, arbuiatu eta zakartzat bazterturik: «Katuak otsaila, astoak maiatza! (bis) / Maitia noiz emanen didazu baietza?/ Ai ei oi ai, emanen baietza?». Handik urtetara, halatsu aditu izandu nuen, oso oker ez banaiz, Bingen Zupiria delako trikitilari hernaniar gazte baten ahotik. Nola aldatzen garen!... Horrexegatik egin nahi izan diot astoari, nire lagun bakarrari, gorazarre, maiatza bukatu berritan.


Altzairu herdoilgaitzezko iragazki elementuaren ezaugarriak\nadministratzaileak eginda, 10-10-20an\nAltzairu herdoilgaitzezko iragazkien elementuak plisatutako iragazki-elementutan eta sare sinterizatuko iragazkien elementuetan banatzen dira. Altzairu herdoilgaitzezko iragazki-elementuen ezaugarriak aurkeztuko ditugu. Elementu metalikoen iragazkiaren ezaugarriak hauek dira: tenperatura eta presio altuan erabil daiteke; suitab ...\nNola lortu zure enpresa etengabe garatzea hamar lehiakortasun onenarekin Edozein enpresak modu iraunkorrean eta etengabe garatzeko bere oinarrizko lehiakortasuna landu behar du. Enpresa baten oinarrizko lehiakortasuna jatorrizko gaitasun zehatzetan islatzen da ...\nIragazki ekipoen neurriak eta mantentzea\nIragazkien ekipoak erabiltzeko neurriak eta mantentze-lanak: Altzairu herdoilgaitzezko iragazkia erabili aurretik, osagarriak eta zigilatze-eraztunak osatuta dauden eta kaltetuta dauden ala ez egiaztatu behar duzu, eta gero instalatu behar den moduan. Iragazki berria detergentez garbitu behar da (mesedez, ez ...\nAltzairu herdoilgaitzezko iragazki-elementua pantaila-iragazki elementu, sinterizatutako feltro iragazki elementu eta sinterizazio iragazki elementu banatzen da. Sinterizatutako iragazki elementuaren lehengaia altzairu herdoilgaitzezko sare sinterizatua da. Altzairu herdoilgaitzezko iragazki elementua iragazteko ekipo ugaritan erabiltzen da ...\nAltzairu herdoilgaitzezko iragazkien elementuen fabrikatzailea @ pantaila trinkoaren iragazkia\nAltzairu herdoilgaitzezko iragazki elementuen fabrikatzaileak sortutako iragazki elementuak aplikazio ugari ditu, eta produktu asko iragazki euskarri gisa erabiltzen dira. Altzairu herdoilgaitzezko iragazki elementuen fabrikatzaileak ekoizten duen iragazki elementua alanbre sarez egina dago; batzuetan pantailaren erdia ...\nDenok dakigu altzairu herdoilgaitzezko iragazki-elementuak korrosioaren erresistentzia ona izateaz gain, itxura ona eta bestelako ezaugarriak dituela. Altzairu herdoilgaitzen aplikazio-gama gero eta zabalagoa da, eta gure bizitzan nonahi ikus daiteke. Zer ezaugarri ditu herdoilgaitzak ...


GEOen etiketa berriak | Consumer\nGEOen etiketa berriak\nEtiketatzeari eta trazabilitate-sistema ezartzeari buruzko betebehar berriak nahitaezkoak izango dira 2004tik aurrera.\nGenetikoki eraldatutako elikagai eta pentsuei buruzko Europar Batasuneko araudi berria, bai eta genetikoki eraldatutako organismoen trazabilitatea eta etiketatzea (GEO) arautzen dituena ere, 2003ko urriaren 18an argitaratu zen EBko Aldizkari Ofizialean. Haren onespenarekin, berrikuntza garrantzitsuak sartu dira elikagaien sektorerako, kontsumitzaileek eskura jartzen zaizkien elikagaiei buruzko informazio zuzena izan dezaten.\nAzken kontsumitzaileari ematen zaion informazioak zenbait perdoi onartzen ditu oraindik, teknologikoki hauteman daitekeenetik harantzago doazenak, eta GEO duten elikagaiak informaziorik gabe merkaturatzeko aukera ematen du, nahiz eta orain nahigabeko kutsadurara mugatzen den.\nHelburu hori lortzeko, trazabilitatea ezarri da, GEOen eta horietatik sortutako produktuen arrastoari jarraitzeko gai den sistema gisa, ekoizpen- eta banaketa-kateetan zehar, merkaturatze-fase guztietan.\nEtiketari buruzko betebehar berriak, genetikoki eraldatutako elikagaietarako berariazko betekizunak dituztenak, eta trazabilitate-sistema bat ezartzea, nahitaezkoak izango dira operadore ekonomikoentzat datorren urtetik aurrera. Eta, ordutik aurrera, produktuaren transmisioa egin duen elikagai-kateko hurrengo operadoreari GEOz osatuta dagoela edo GEOz osatuta dagoela jakinarazi ahal izango diote; edo, bestela, GEOrako identifikatzaile bakarra eman ahal izango dute, Batzordeak data hori baino lehen sortuko duena. Azken kontsumitzaileari bermatu beharko diote, bai etiketan bai produktu horien aurkezpenean, egoera horren berri behar bezala ematen zaiola.\nTrazabilitateak, azken kontsumitzaileari ematen zaion informazioa zuzena dela bermatzeaz gain (iruzurra edo engainua saihestuz), osasun-agintariek egoki jarduteko aukera emango du, kontsumitzaileei osasun publikoko arazoren bat sortzen bazaie. Alderdi hori oso garrantzitsua da, elikagaiak ekoizteko eta banatzeko metodoak gero eta konplexuagoak baitira. Kasu horretan, sistemak etorkizunean giza osasunerako, animalien osasunerako edo ingurumenerako kaltegarriak izan daitezkeen ondorioak identifikatzen lagun dezake.\nAurreko araudiaren arabera, GEO zuten elikagai komertzialen %90 etiketatzeko betebeharretik kanpo zegoen.Epe luzera hori gertatzeko\naukerak eta dokumentazioa gutxienez bost urtez gordetzeko betebeharrak eta entregatutako produktuak eragindako kontsumitzaileek edo beste operadore batzuek egin ditzaketen erreklamazioek bat egiten dute. Kasu horretan, zaila izango da operadoreen arteko erantzukizuna lekualdatzea, eta kontsumitzaileak, hala badagokio, operadore horietako edozeinen kontra eragindako kalteengatik ordaintzera zuzendu ahal izango du bere ekintza. Kalte horiek modu solidarioan erantzungo dute. Eragile ekonomikoen arteko erantzukizuna edozein motatako ekintza judiziala egiteko mugatuko da; izan ere, denbora hori igaro eta dokumentazioa suntsitu ondoren, prozesuak ez du erreklamazio bat eraginkortasunez abalatu dezakeen proba egokirik izango.\nEtiketatzeari buruzko berriak\nAzpimarragarriena da etiketatzeari buruzko eskakizunak gogortu egiten direla eta nahitaezkotasuna erabatekoa dela, edozein inguruabar gorabehera. Orain arte, indarrean zegoen araudiak ezartzen zuen berariazko etiketatzea baino ez zela nahitaezkoa, eta adierazten zuen genetikoki eraldatutako organismoak izan ditzakeela, elikagaian manipulazio genetikoaren edo eraldatutako DNA horretatik eratorritako proteinen bidez aldatutako DNA hauteman daitekeenean; Europar Batasuneko araudi berria indarrean sartu ondoren.\nAurreko araudian ezarritako bazterketak GEO edo GEO osagaiak zituzten elikagai komertzialen %90 etiketatzeko betebeharretik kanpo uzten zituen, adituen arabera. DNA edo proteina arrotzak aurkitu ezin dituzten elikagaiak etiketatzeko betebeharretik kanpo geratzen ziren, nahiz eta GEOtik zetozen osagaiak erabili (lezitinak, olioak eta landare-koipeak, esaterako), eta elikagaien industrian elikagaiak prozesatzeko industrian erabiltzen diren elikagai-, zapore- eta disolbatzaile-gehigarri gisa sailkatzen diren elikagaien osagaiak, nahiz eta horiek GEOkoak izan.\nHurrengo urtetik aurrera, EBko araudiak nekazaritzako elikagaien industriako sektore zabal bat behartuko du GEOri buruzko informazio egokia ematera eta bere produktuak legez ezarritako aipamenekin etiketatzera. Aipamen horien hedapena, modu berritzailean, animalientzako pentsuen sektorera ere egingo da, baita elikagaiak ekoizteko ez direnak ere.\nGEOen Trazabilitateari eta Etiketatzeari buruzko Erregelamendua GEOak dituzten edo GEOz osatuta dauden produktuen, elikagaien eta pentsuen merkaturatze-fase guztietan aplikatuko da. Aurrez ontziratutako produktuetan, GEO dutenak edo GEO dutenak, etiketa batekin merkaturatu beharko dira, eta etiketa horretan honako hau agertuko da: «Produktu honek honako hau du:[(nombre del o de los organismos]genetikoki eraldatua».\nEra berean, azken kontsumitzaileari edo kolektibitateei emango zaizkien elikagaiek berariazko etiketatze-arauak bete behar dituzte, baldin eta GEOz osatuak badaude edo osatuta badaude, baldin eta elikagaiaren edo osagai bakar bat duten elikagaien osagaien % 0,9 baino gehiago badira, eta osagai hori halabeharrez edo teknikoki saihestezina bada (inguruabar horiek, agintari eskudunak hala eskatuz gero, operadoreak frogatu behar du halabeharrez edo ezinezko neurriak hartu dituela).\nElikagaia osagai batek baino gehiagok osatzen badute, zerrendan, osagai hori aipatu ondoren eta parentesi artean, «genetikoki eraldatutako» edo «genetikoki eraldatutako» testua agertuko da.[(nombre del ingrediente]genetikoki eraldatua». Osagai-zerrendan kategoria baten izenak izendatzen badu osagaia, aipamena ere sartuko da.\nAzken kontsumitzaileari saldu aurretik ontziratu gabeko elikagai gisa edo ontzi txikietan ontziratu aurreko elikagai gisa (10 cm2-tik beherako azalera) eskaintzen diren elikagaietan, kontsumitzaileari informazioa emateko eskatzen den informazioa modu ikusgarri eta iraunkorrean erakutsi beharko da, bai elikagaiaren erakustokian, bai ondoan bertan, bai ontzian bertan, erraz irakurtzeko eta identifikatzeko bezain handia den letra motarekin.\nMerkaturatzeko baimenean edozein ezaugarri edo propietate aipagarri gisa zehazten den kasurako, beste baldintza batzuk ezartzen dira, baldin eta elikagaia bere homologo konbentzionala ez bada (osaera, balio edo ondorio nutrizionalak, zertarako den, edo biztanleria-sektore jakin batzuen osasunean eragina badu) edo jakiak etika- edo erlijio-kezkak sor baditzake.\nINFORMAZIOA, GERTAERA DIFERENTZIALA ETA POLEMIKOA\nEBk bere erregulazioa transgenikoen komertzializazioari buruz gero eta permisiboagoa oinarritu du, kontsumitzailearen eskura jartzen diren elikagaiei buruzko informazio eraginkor eta egokia izateko eskubidea babesteko funtsezko printzipioan. Alde horretatik, kontsumitzaileek osagai transgenikoak zer elikagaik dituzten jakiteko eskubidea dute, askatasunez aukeratzeko. Eskubide hori bermatzeko, etiketatu egiten da, aurrez ontziratutako produktuetarako, edo produktua aurkeztean emandako jarraibideen bidez, aurrez ontziratu gabeko produktuetarako.\nKontsumitzaileak bere erabakia hartzeko kontuan har ditzakeen alderdiak askotarikoak izan daitezke, besteak beste, elikagaien kaltegabetasuna, kultura-arazoak edo ingurumen-ondorioak.\nEBn nahitaez kontsumitzaileari eskainiko zaion informazioak zenbait eztabaida sortu ditu, bai enpresa bioteknologikoei dagokienez, elikagai horietarako etiketa berezi eta esklusibo baten aurka baitaude, bai herrialde jakin batzuei dagokienez, hala nola AEBei, horrelako produktuen ekoizle nagusia baita, eta kontsumitzaileari ez zaio egokia iruditu bere osasunerako arriskurik probatu ez den elikagaiak lortzeko modu baten berri ematea.\nAurkaritza hori izan arren, nazioartean gero eta leku handiagoa dago elikagaietan GEOak egoteari buruzko etiketa informatiboaren alde, Europako estiloan. Europako eredua eredutzat hartu da 35 herrialdetan, besteak beste, Australian, Txinan, Filipinetan, Japonian eta Zeelanda Berrian.\nEBk munduko transgenikoen etiketatzeari buruzko kanpainaren lidergoa eraman duen arren, eragile ekonomikoak betebehar horretatik salbuesteko duen tolerantzia-maila altua dela uste dute zenbait sektorek; izan ere, sektore horien ustez, teknologikoki GEOren %0,1 baliotzat har badaiteke, detekta daitekeen edozein material transgeniko etiketatu egin beharko litzateke. Bitxia bada ere, antzeko proposamen bat Oregon sortu zen 2002ko azaroan, ekimenak aurrera egin ez bazuen ere.\nEuropako Parlamentuaren eta Kontseiluaren 1829/2003 (EE) Erregelamendua, 2003ko irailaren 22koa, genetikoki eraldatutako elikagai eta pentsuei buruzkoa (EBAO, 2003ko urriaren 18koa).\nEuropako Parlamentuaren eta Kontseiluaren 1830/2003 (EE) Erregelamendua, 2003ko irailaren 22koa, genetikoki eraldatutako organismoen trazabilitateari eta etiketatzeari eta horietatik sortutako elikagai eta pentsuen trazabilitateari buruzkoa, eta 2001/18/EE Zuzentaraua aldatzen duena (EBAO, 2003ko urriaren 18koa).\nbioteknologia etiketa kontsumitzaile OGM-eu omg-eu organismo genéticamente modificado-eu organismo modificado genéticamente-eu transgeniko transgenikoak trazabilitatea


Erabilpenik gabeko ezagutzaren erabilgarritasuna: zergatik da funtsezkoa gizartearentzat oinarrizko ikerkuntza finantzatzea? - Zientzia Kaiera\nErabilpenik gabeko ezagutzaren erabilgarritasuna: zergatik da funtsezkoa gizartearentzat oinarrizko ikerkuntza finantzatzea?\nArgi eta garbi ikusi da, Max Planck-ek behin esan zuen bezala “ezagutza beti doala aplikazioaren aurretik”. Tamalez, oinarrizko ikerkuntza epe luzeko apustua izanik eta, gainera, diru inbertsio handia eskatzen duelarik, ikerlariek arazo handiak izaten dituzte haren garrantzia publiko orokorrari, legegileei eta erabakiak hartzen dituzten politikariei azaltzeko. Ildo horretatik, herrialde askotan oinarrizko ikerkuntzak presio handiak jasaten ditu bere burua justifikatzeko. Alabaina, denok dakigu gure bizitza askozaz ere deserosoagoa izango litzatekeela, ziurtzat ditugun eta jatorria oinarrizko ikerkuntzan duten gauza horiek gabe. Beraz, oinarrizko ikerkuntza ez da soilik guztiz beharrezkoa, eskura dugun ondasun publiko errentagarriena ere bada.\nHelmut SCHWARZ, Kimikako Katedraduna Berlingo Unibertsitate Teknikoan, 2008tik Alexander von Humboldt Fundazioko Lehendakaria da. Halaber, Alemaniako Zientziarako Fundazioko Lehendakari-ordea izan zen 2001tik 2007ra arte. Ikerlari bisitaria izan da mundu osoko erakunde askotan, 1000tik gora hitzaldi gonbidatu eman ditu eta 1000 artikulo zientifiko baino gehiago publikatu ditu. 50 bat dira jaso dituen sari, distintzio eta ohore dozena bat herrialderen eskutik.\nHitzordua, azaroaren 14ean, asteartea, 19:00-tan, Donostiako Koldo Mitxelena Kulturunean izanen da. Hitzaldia ingelesez izango da, eta euskara eta gaztelerara aldibereko itzulpen zerbitzua eskainiko da. Sarrera doakoa eta librea da aforoa bete arte.\nZientzia Kaiera-k idatzia 16Urr\nZientzia Kaiera-k idatzia 15Urr\nAsteon zientzia begi-bistan #224\nZientzia Kaiera-k idatzia 14Urr\nEzjakintasunaren kartografia #232\nZientzia Kaiera-k idatzia 13Urr\nJosu Ceberio: “Espeleologiari esker lor genezakeen ezagutza oso zabala da” #Zientzialari (103)\nZientzia Kaiera-k idatzia 12Urr\nBizi-ziklo analisiaren irismenaren optimizazioa eraikinen birgaitze energetikoen ingurumen- eta ekonomia-analisietan\nZientzia Kaiera-k idatzia 11Urr\nanimaliakargitalpenakarkeologiaartikuluen bildumaastrofisikaastronomiabideoakbiologiaEkaia aldizkariaekologiaemakumeakfisikagenetikageologiahistoriaikerketainformatikaingeniaritzakimikalaburpenamapping_ignorancematematikamedikuntzamikrobiologianeurozientziaosasunateknologiazientziazientzialariakzientziaren_historia


"Lloba" — Euskal kultur erakundea\nEKE-ren eta Biarritzeko Atabal-en ekimenez antolatu "Hogei'ta - Gaurko musikak & irudia" deialdiaren karietara hautatua izan da "Lloba" sorkuntza.\nEuskal kultur erakundearen "Hogei’ta" programaren karietara 2013an abiatu "Gaurko musikak eta Irudia" proiektu deialdiak Iparraldeko, Akitaniako, Euskadiko, Nafarroako, Midi-Pyrénées-ko eta Ameriketako Estatu Batuetako artisten edo artista kolektiboen 16 proposamen bildu zituen.\nAzkenean Txomin Ugartemendiak (Panda Valium) eta Ainhoa Datcharryk bultzatu eta MoïMoï eta Baxter And Rojosek koekoiztu "Lloba" egitasmoa hautatua izan zen.\n"Lloba" ikuskizun bat baino gehiago da: zinezko euskal kulturaren sorkuntza eta berrinterpretazio laborategia da. Tauladaren gainean show garaikide bat da garatu, gaur egungo musikak, dantzak, marrazkiak, aitzinako materiak bideo eta beste teknologiak uztartzen dituena, euskal mitologia ikuspegi berri batekin ezagut dezagun.\nHiru ardatz hauek (musika, dantza eta bideoa) bat egiten dute guri historia bat kontatzeko: Lloba deitu pertsonaiak biziko duen errito iniziatikoa, heldutasunera iragaiteko garaian. Biziko duen iniziazio erritoa ez da lasaia, hain da irudikatzen duena milurteko praktika batzuei lotu sinboliko batez betea. Hor, oihan horretan, bigarren sortze bat prestatzen da...\nIkuskizunak 40 minutu inguru irauten ditu eta bederatzi zatitan banatzen da.\nIkusgarria 2013ko azaroaren 22an aurkeztua izanen da lehen aldiz Biarritzeko Atabal gelan (ikus ere sorkuntzaren prestatze lanen karietara egindako argazkiak, Bidarten, Baleapop festibalaren karietara, 2013ko agorrilaren 10ean).\nBestalde "Lloba" sortze-egonaldia Atabalen iraganen da 2013ko azaroaren 18tik 22ra.\n"Errespetu-desmartxa bat ukan dugu oinarriarekiko, tradizioarekiko, erritualarekiko, funtsezko abiapuntua izan baita kulturaren zati xehe hori digeritzeko, deskonposatzeko, eta berrinterpretatzeko"\nPierre Lafitte Moï Moï kolektiboko kide eta "Lloba" egitasmoaren koordinatzaileak "Lloba" ikuskizuna du hemen aurkezten. 2013ko azaroaren 22an plazaratuko den sorkuntza.\n"Lloba" - Argazki-bilduma


Langabeziak gora egin du berriro gurean. — Berbia\nLangabeziak gora egin du berriro gurean.\nAzken sei hilabeteetan gora eta behera ari da herriko langabeen kopurua baina orokorrean, 500 lagunen bueltan beti ere. Azaro amaieran, Oñatin 504 langabetu kontabilizatu zituen Lanbidek.\nPasa den hilean jada aipatu genuen, maiatzaz geroztik, langabeziak gora eta hurrengoan berriz behera egiten duela hilez hile. Urrian, ez ustean eta Hego Euskal Herriko joera orokorraren kontra, behera egin zuen eta azaroan berriz, inguruko joera nagusi hori apurtuz berriro, gora egin du. Gora eta behera baina aspaldian, 500 lagunen bueltan. Une honetan, Oñatin, 504 langabetu daude, urrian baino 5 gehiago baina iazko azaroan zeudenen paretsu, orduan, 501 langabetu kontabilizatu baitziren gurean.\nLangabetuen sexuari erreparatuta dena den, aldeak izan direla esan genezake. Azken hilabetean, emakumezkoen langabeziak pitin bat behera egin du eta gizonezkoenak gora. Baina orain urtebeteko datuekin alderatuta, lana topatu ezinean zeuden emakumeen kopuruak nabarmenago egin du behera, 11 emakume gehiago baitziren orduan Oñatin lana topatu ezinda zebiltzanak.\nAdinari dagokionez berriz, 45 urtez azpiko gizonezkoen artean egin du bereziki gora langabeziak azken hilabetean. Emakumeen artean berriz, justu 45 urtez gorakoen taldean hazi da langabezia. Aipagarria da ordea, badirudiela Oñatin joera orokorraren kontra edo dabilela langabezia, pasa den hilean Hego Euskal Herrian gora egin zuen bitartean Oñatin behera egin zuelako langabetuen kopuruak eta azaroan berriz, alderantziz gertatu da, Hego Euskal Herrian behera egin du eta Oñatin, pitin bat, baina gora.\nAzken hilabeteetan, gurean ikusten ari garen gora behera txiki horiek garbi erakusten dute kontratuak egin-egiten ari direla baina orokorrean epe laburreko kontratuak direla, ordezkapenak egin edo lan puntualak atera ahal izateko egindako kontratu motzak. Hori ere, Lanbideko estatistiketan ikusten da. Oñatin azken hilabete honetan lana bilatu baina topatu ezinda erregistratu diren 504 lagun horietatik 316 epe laburreko langabetuak baitira.\nUne honetako Oñatiko langabezia tasa %9,6 da, pasa den hilean baino hamarreko bat handiagoa eta orain urtebete neurtu zenaren kasik pareko. Eta maila horretan dabil azken urtean, gora eta behera, beti ere 500-515 langabetuen inguruan.


Apaintzeko tanpoia egin eta erabiltzea | Consumer\nApaintzeko tanpoia egin eta erabiltzea\nNahikoa da patata edo kortxo bat dekorazio-baliabide ikusgarri hori egiteko.\narabera: Asteartea, 2002ko urriaren 29a\nTanpoi edo zigilu bihurtutako patata edo kortxo-zati bat bezain gauza arrunta eta sinplea baliabide apaingarri ikusgarria izan daiteke elastikoak, altzariak, liburuak edo horma apaintzeko. Saltoki espezializatuetan tanpoi aurrefabrikatuak saltzen diren arren, aukerarik merkeena etxean bertan egitea da. Prozesua erraza da. Motiboa edo marrazkia aukeratu, tanpoiaren oinarri gisa erabiliko den materialean irudikatu eta pintatzen hasi besterik ez da egin behar.\nNorberaren diseinuaren arrazoiak\nEz da zaila norberaren motiboekin zigiluak edo tanpoiak egitea. Lehenik eta behin, argi eduki behar da zer motibo edo marrazki erreproduzituko den, eta, erabakia hartu ondoren, irudia paper lodi batean fotokopiatu, guraize edo kuter batekin ebaki eta tanpoi gisa erabiliko den gainazalaren gainean jarri.\nHorretarako, kautxua, kortxoa, aparra edo patata erabil daitezke. Hautatutako materialean, fotokopiatutako irudiaren silueta marrazten da. Irudiaren erliebeak 2 edo 3 zentimetroko lodiera izan behar du. Horretarako, alboetan lerro bat markatuko da, sakonera adierazten duena eta ebakitzean erreferentzia gisa balio duena.\nKuter batekin ebakitzen da, eta kola batekin itsasten zaio zurezko oholtxoari. Oholtxoak irudiaren neurri berak izan behar ditu. Itsasgarria lehortzen denean, tanpoiaren erabilera errazteko, zurezko takoa jartzen da oholtzaren atzeko aldean, heldulekua egiteko.\nNola apaindu objektuak\nAukeratutako objektua apaintzen hasteko, pintura gainazal lau batean botatzen da, plastikozko plater batean bezala. Tanpoia motiboaren eremu guztietan bustitzen da, emaitza uniformea izan dadin, pinturaz kargatu gabe. Gehiegizko kolorea plateraren izkina batean edo beste edozein gainazaletan uzten da, apainduko den piezari eman aurretik.\nEmaitza ezin hobea izateko, ez da komeni tanpoia pinturaz oso kargatuta egotea.\nTanpoia aplikatzean, zati guztietan presio bera egin behar da, motiboaren eremu bat beste bat baino garbiago marka ez dadin. Tanpoia kentzean ere kontuz ibili behar da. Zuzenean jasotzea komeni da, zirriborrorik ez sortzeko.\nPareta bat apaindu nahi izanez gero, hobe da gidaren bat erabiltzea, batez ere, cenefen kasuan.\nKontuan hartu beharreko beste alderdi bat kolorea da. Nahasketa propioa denean, kantitate nahikoa eta zehatza erabiltzea komeni da. Bestela, arriskua dago bigarren aldiz nahastean tonalitatea jatorrizkoarekiko aldatzeko.\napaindu Pintura-eu tanpoi\nPatataren laguntzarekin afariak egitea


Gerraren aurkako bost lan - - Alea.eus\nGerraren aurkako bost lan\nIgor Muñoz Oñederra 2019-02-06 11:48\nEmmanuel Jalek afropop disko berria kaleratu du./ E..J\n"Emmanuel Jalek armak eskegi, eta herrien bakea aldarrikatzen du musikaren bidez".\nHainbat eragilek aurkeztu duten Eusko Label Armak Gerrarako ekimenak Euskal Herrian 100 enpresak baino gehiagok armagintzan dihardutela salatu du. Hausnarketa sakona egitera bultzatu behar gaituen gertaera honi helduta, gaurkoan gatazka larriak dauden herrialdeetako bost diskorekin natorkizue.\nZortzi urte daramatza gerran murgilduta Siriak. Zifrak negar egiteko modukoak dira; 500.000 pertsona hil eta 5,7 milioi pertsona inguruk errefuxiatu gisa ihes egin behar izan dute atzerrira. Londresera alde egiteko aukera izan zuenetako bat Maya Youssef musikaria da. Damaskokoak 2017an argira atera zuen Syrian Dreams debut lanean qanun-a da protagonista, 78 soka dituen ekialde hurbileko salterioa. Diskoari izena eman dion lanaz gain, Bombs turn into roses da gudaren aurka duen alegaturik nabarmenena.\nEkialde hurbiletik atera gabe, Palestinako Le Trio Joubran oud-jotzaile beteranoen estudioko lan berria da gomendatuko dizuedana, The Long March (Martxa Luzea). Munduan zapalduta dagoen herri indigena orori, eta bereziki Israelgo ejertzito sionistak itota duen Palestinari eskainitako diskoa.\nAfrikan egoera ez da hobea; Somalia, Kongo edota Txad odolez blaituta daude. Gure hurrengo protagonista Hego Sudangoa da. Emmanuel Jal ez da rap-kantari arrunta; zortzi urte besterik ez zituela, soldadu bidali zuten Etiopiara. Orain, 39 urterekin, eta Kanadan salbu bizi dela, gerra-ume izandako artista eta ekintzaile honek armak eskegi eta sortzen duen musika guztia herrien arteko bakea aldarrikatzera bideratzen du. Naath izenarekin bataiatu du Nyaruach arrebarekin grabatutako afropop disko dantzagarri berria.\nLatinoamerikan, besteak beste, larritzekoa da Kolonbiako egoera. Gatazka hau eta munduan dauden beste guztiak ekiditeko mezuarekin, 2014an Para la guerra nada abestia konposatu zuen Bogotako Marta Gomezek. La Alegría y el Canto iazko disko zoragarria da, ordea, goraipatuko dudana.\nAmaitzeko bosgarren disko bat gomendatuko dizuet, AEBetakoa honakoa. Gudak ez dira blindatutako herrialde horretan fisikoki gertatzen; haien politika inperialistak, ordea, planetako beste herri askotan du eragina. Are gehiago Trump buru dutela. Marc Ribot gitarra-jole maisuak argi dauka hori, eta Songs of Resistance 1942-2018 diskoan bere aberriaren jokabide maltzurrak irmoki salatu ditu.


Familiari aurre egiten laguntzea seme-alaben arazoekin - Ezkontzarako Eta Familia Bizitzarako Aholkuak\nInspirazioaEzkontza Lizentzia LortzeaOndare PlangintzaAholkuak Eta IdeiakSexu Bereko EzkontzaIritziakEzkontza AholkularitzaHarremanetarako AholkularitzaIntimitate Emozionala EzkontzanLaguntza Ezkontzan Barkamenarekin\nNagusia / Ezkontzarako Eta Familia Bizitzarako Aholkuak / Familiari aurre egiten laguntzea seme-alaben arazoekin\nStepchild-ek guraso guraso berria baztertzen du\nSeme alabak uko egiten dio guraso biologikoari\nAukeraketa bat egin beharko duzu\nEz nahastu familiako gatazka normalak nahastutako familiako arazoekin\nSenar-emazteak bikoteordearen senitartekoen dinamika ezkonberrien definizio tradizionaletik oso desberdina da. Seme-alabak batez ere haurra pasatu eta batxilergoa baino lehen egoera oso nahasgarria izango da.\nBikotekidearekin seme-alabekin ezkontzen diren helduak , jakina, zer egiten ari diren. Hala egingo dutela espero dugu behintzat. Haurrek, batez ere oso txikiak, ez dute egoera ondo ulertzen. Horrek gauzak zaildu ditzake.\nHona hemen seme-alaben ohiko arazoak eta nola egokitzen lagun diezaiekezu\nAnai-arreba berriak dituzten haurrak oparia dira.\nBaina bat-batean anaiordeak izatea harrigarria izan daiteke haientzat. Bikotea oraindik ere lotzen ari den bitartean elkarrekin denbora asko eman ezean, ez zaitez harritu anai-arreben batek edo guztiek elkar baztertzen badute.\nHori ez da beti gertatzen, batez ere seme-alabek bikotea oraindik ere lotzen duten bitartean elkarren artean denbora pasatzen badute. Hemen zaudenez, ziurrenik makilaren beste muturra espero edo bizi izango duzu.\nBakarrik guraso bakarreko seme-alabak ohituta daude gurasoen arreta osoa izaten. Ez daude inorekin ezer partekatzera ohituta. Denetarik janaria, jostailuak eta gurasoak arte. Ulertzekoa da haur batek bere mundu osoa kontsideratzeko duen eskubidearekin bat-batean eskubidea duen edonorrekiko sentimendua sentitzea.\nBi gurasoek, batez ere biologikoak, sendo egon beharko dute haurrei partekatzearen bertuteak irakasten. Azken finean, anai-arreba berriengatik ez baizik eta beraiek mundura ateratzean ikasi beharko luketen bizitza ikasgaia da.\nBesteekin partekatzea, tolerantzia eta pazientzia jendeak helduak izatean ere beharko dituzten bertuteak dira. Une egokia da orain, irakasteko eta aplikatzeko.\nGai korapilatsua da, eta nola tratatzen den haurraren adinaren eta arrazoiaren araberakoa da. Sukarrak bezala, sintomak arintzen dituen bitartean bere bidea egiten eta pazientzia izaten utzi behar zaion zerbait da.\nHaur batek gurasoordea baztertzeko arrazoi ugari ditu. Gehienak konpondu ezin direnak edo praktikagabeegiak dira zuzenean aurre egiteko. Adibide batzuk hauek dira:\nGuraso biologikoak berriro elkartzea nahi dute\nAitaordearen aurka justifikatu gabeko alborapen negatiboak dituzte\nEz dute partekatu nahi (batez ere logelak) aitaordea\nPozik daude statu quoarekin eta 'pertsona' hori hondatzen ari da\nGoiko adibideak kontuan hartuta, ez dago haurrak aitaginarrebari zergatik arbuiatzen duen uste duen arazorik konpondu dezakeenik. Haurraren ikuspuntua soilik kontuan hartzen baduzu, hau da, gehienek pentsatzen dutena, arrazoi horiek guztiak ulergarriak eta arrazionalak dira, bidegabeak dirudien arren.\nHelduen ikuspuntutik, horrek guztiak esan nahi du haurrak zure desio egoistetara egokitu behar duela. Azken finean, haurrak aitaginarrebari uko egiten badio eta zuk aurrera jarraitu eta ezkondu ezkero hala ere, zer deitu diezaiokegu horri desio berekoia baino?\nnola liluratu gizon bat sotilki\nHelduak direnez, horrelako eszenatoki gatazkatsua sortzea aukeratu zutenez, bikoteari dagokio pazientzia izatea eta denboran zehar alborapen horiek gainditzea. Ez gehiegi konpentsatu errudunengatik. Jarri umea zure modura bezala, eta denborarekin haurrek iritziz aldatuko dute. Zorionez.\nErraza da jakitea hori dela zure seme-alaben arazoen zergatia. 'Nire guraso biologikoaren cupcake zurea baino hobea da' asko entzungo duzu. Zure seme-alabarekin izaten ari zaren azpiko arazoa hau bada, hainbat modutan ager daiteke.\nPrestatutako janaria jateari uko egitea\nEz du zure aholku edo argibiderik entzuten\nEz zaitu jaramonik egiten\nEtengabe bere beste guraso biologikoarengana joan nahi du\nEtsita etxera itzuli behar dutenean\nEz gutxietsi guraso biologikoaren eta haurraren arteko lotura.\nKasu bat gertatu zen: seme-alaba bat gurasoordearen etxean hazi zen, hezkuntza ordaindu zuen eta haurra etxean geratu zen ezkontzear zeuden arte. Gurasoordeak denbora guztian estimatu gabe egon zen. Aita 'erreala' behin bakarrik agertu behar zen ilargi urdinean eta umeak estimatu zuen benetako aitaren presentzia. Istorioa ama-gurasoak ezkontza ordaintzeari uko egin eta denak kanporatu zituen. Benetako istorioa.\nZure bikotekide berriaren eta aurreko bikotekidearen artean animoziorik ez badago eta haurrak 'leialak' izaten jarraitzen du bere 'benetako' gurasoarekiko, orduan aukeratu beharko duzu.\nZure egungo harremanak harrotasuna eta soldadua irenstea merezi duela uste al duzu, edo prest al zaude nonbait zure familia berria urruntzeko arriskuan nonbait marrazteko? Bi aukerak onak dira, denborak bakarrik esango du aukera zuzena egin zenuen ala ez.\nAzkenean, semeordeak umeak besterik ez dira. Haurrek bezala jokatuko dute, haurrek bezala pentsatuko dute eta haurrek bezala erreakzionatuko dute. Heldu gisa, sortzea aukeratu zenuen familian lan egitea eta gogor lan egitea dagokizu. Horrek seme-alaba guztiak eta zure bikotearen ohia, zure ohia eta haien senideak barne hartzen ditu.\nHaurrak berekoiak dira eta ez dakite hoberik, helduek ez dute aitzakiarik, zoritxarrez, helduek ere itxaropen irreala dute familia nahastuekiko.\nBadago aholkularitza familiako arazo nahasietarako eskuragarri. Nahastutako familiako arazo gehienak pazientziaren eta bikotearen maitasunaren ondoren desagertzen dira, seme-alabek familia berria beren kabuz onartu arte. Ziurtatu ez dituzula familiako gatazka normalak nahasten familiako arazoekin. Umeekin arazoak izatea familia tradizionaletan ere gertatzen da.\nZuk eta zure bikotekide berriak zure seme-alaba bat izan ondoren, zizareak lata bat irekiko dizkizu eta arazoak berriro abiaraziko dituzu. Edo opari bat izan daiteke zure familia nahastuak odol anai-arreba komunak izatea eta denak elkartzea. Zorte kontua eta zure seme-alaben nortasuna da. Nolanahi ere, familia guztiak, nahastuta edo bestela, harkaitz bideetatik pasatzen dira.\nSeme-alaben arazoak izateak zure familia okerretik hasi duela esan nahi du. Zure eta zure ezkontidearen esku dago hortik aurrera dena hobetzen dela ziurtatzea.\nonerako edo haurrentzat


Desarmearen kontakizun bat - Maialen Lizarralde - Uriola.eus\nDesarmearen kontakizun bat\nMaialen Lizarralde 2017-04-10 09:48 Iritzia\nEnpatia edo fikzio ariketa.\nZu imajinatzen zaitut, ETAkide hori, ezkutuan, iheseko bakardadean, zure existentziari zentzu bat topatzeko galdera berriei erantzun zaharrak emanez. Klandestinitatea edo kartzela, nekea sortzen dizkizute biek, eta zorabio txiki bat sentitu duzu. Hutsunearen bertigoa da, zuk ez dakizun arren, aspaldi utzi baitzenion gauza horiei arreta jartzeari.\nTelebistako programa bereziari adi begira zaude zu, herritar hori, lurperatu dituzun lagun eta kide guztiak gogoan, tristurak bukaeraren poz puntu hori desitxuratzen dizula sentituz. Noiz bukatuko dira agurrak? galdetu diozu zeure buruari. Paradoxikoa otu zaizu galdera bera, eta irribarrea atera zaizu.\nZu berriz, bakearen artisaua, basoan zaude, txaleko horia jantzita. Azken egunetako adrenalina une batez baretu zaizula sentitu duzu, txori-kantak, lur beltz usaina eta basoko bakea lagun, eta egoera zirraragarri bezain surrealista hori gogoan ondo gordetzeko intentzioa berretsi duzu. Mina eta beldurra eragiteko tramankulu horien zaindari nola egon zinen bilobei kontatzen hasi zara zeure baitan, etorkizuneko elkarrizketa imajinario horietako batean.\nTxostena betetzen zaude zu, poliziako kidea, eta “120” zenbakia idaztean arnas luze bat hartu behar izan duzu. Ehun eta hogei pistola. Munduaren egoeran pentsatu duzu jarraian, eta ez zaizu hainbesterako iruditu 120 pistola gutxiago ibiltzea hortik zehar aske. Zure pistola sentitu duzu gerrikoan lotuta, gainontzeko datuak betetzen jarraitu aurretik.\nEta zu, azkenik, ez dakit nor zaren; ez dakizu desarmea gertatzen ari denik ere. Akaso ez dituzu berriak irakurtzen, edo are ez dakizu irakurtzen ere oraindik. Akaso ez zara oraindik jaio. Izaki txiki zehaztugabe hori: hau guztia zuretzat ere bada.\nOrain imajinatu nazazue zuek ni. Ordenagailu aurrean nago, armagabetzearen berriak unez-une jarraitu ostean zerbait idazteko lanetan. Testua bukatzear nago, etenaldi bat egin dut lepoa luzatzeko eta bukaera idatzi dut:\nElkarbizitza bigarren pertsonan eraikitzen da.\nBakegilea. Jostuna, alegia.


Zozketa 3, 11/01/2017\nikusi hurrengo emaitzak\nZozketa igandea, 29 urria\nBOTEA: 1.782.000 €\nZURE ZORIA EGIAZTATZEN DU\nZozketaren data 22/10/201715/10/201712/10/201708/10/201701/10/201724/09/201717/09/201709/09/201702/09/201727/08/201720/08/201715/08/201712/08/201706/08/201703/08/201730/07/201727/07/2017\nAdierazi zure zenbakiak\nNola jokatzen den\nApustu-tipoa aukeratzen du, zenbakiak aukeratzen du eta sakatzen du "Jarraitzea"\nJardunaldirako jokatzen da berehala hurrengo Turf-eko.\nErraza:Aukeratzen ditu lehen taularen 6 zenbaki (31rako 1eko) eta bigarren taulako(12rako 1etako) zaldi bat, Turf-en jardunaldiaren 4. lasterketako zaldi irabazleari buruzkoa.\nAnizkuna: Lehen taularen 6 eta 10 zenbaki (31rako 1eko) bitartean aukeratzen du eta bigarren taulako 4 zaldiri (12rako 1i) 1en artean.\nZenkabi-kopuru handiago handiagora zure apustua eta irabazteko zure aukerak izango da.\nApustu errazean jokatu ahal izango duzu behin 1en eta txartelagatik (eta guzti 6 “blokegatik”) 6 apusturen artean, 6 zenbakiak eta apustu bakoitzeko zaldia aukeratuz eta sakatuz Aldi bakoitzarekin jarraitzean.\nZure apustua ikuskatzen du eta "Hurrengotan" sakatzen du\nErabaki ezazu zure apustua gorde nahi duzun eta ordaindu baino lehen ikuska ezazu.\nXehetasunak erabakitzen ditu eta "Hurrengotan" sakatzen du\nGuk apustu hau zuregatik astero jokatzea nahi duzun erabakitzen du. (“Zu harpidetzea”)\nEros ezazu zure apustua\nApustu bakoitzak 1 € balio du. Zure lotobolsa-ren kitapenaren prezioa, aurrez kargatuta, deskontatuko dizugu. Itzultzearen zenbakia automatikoki esleituko zaizu.\nOro har saria izango duzu 3 zenbaki eta zaldi irabazlea asmatzen badituzu gutxienez. (Araudia ikus bedi horri buruz).\nItzultzea asmatzen baduzu frogagiri horretan jokatutako zenbatekoa jasoko duzu.\nZozketak gertatzen dira orduak 21:15-etarako Turf-en eguneko egunetan oro har, orduak 21:45-ak ospatzea osteguna bada izan ezik. Azterketa egiten da Turf-en gau-egunetan izan ezik gutxi gorabehera batzuei 30 minutu jardunaldiaren 4. lasterketa amaitzearen ondoren egiten den zozketaren ondoren.\nMás de un millón de euros para un único acertante de Lototurf\nZozketak joko guztiak\nJarraitu zozketan bizi\nJugar online a Lototurf\nApuestas autorizadas método múltiple y desarrollo de premios por categoría\nCalendario Hípicas 2017\nErabiltzaileentzako arreta: 902 11 23 13


Gobernuak Francisco Etxeberriaren eta memoria historikoko elkarteen lana aitortuko du ekitaldi instituzional batean\nBakearen Nazioarteko Eguna saria\nGobernuak Francisco Etxeberriaren eta memoria historikoko elkarteen lana aitortuko du ekitaldi instituzional batean astelehena, 2016.eko irailak 12\nTuteran egingo da hil honen 21ean, Bakearen Nazioarteko Egunean\nÁlvaro Baráibar, Eneko Larrarte eta Ana Ollo, Bakearen Nazioarteko Eguneko ekitaldi instituzionalaren aurkezpenean. ( irudia handitu )\nÁlvaro Baráibar, Eneko Larrarte eta Ana Ollo, Bakearen Nazioarteko Eguneko ekitaldi instituzionalaren aurkezpenean.\nNafarroako Gobernuak irailaren 21eko Bakearen Nazioarteko Egunarekin bat egiten du egun horretarako antolatu duen ekitaldi instituzional batekin. Haren bidez, Francisco Etxeberriak eta memoria historikoaren elkarteek, alde batetik, bakearen eta bizikidetzaren alde egindako lana, eta bestetik, 1936ko kolpe militarraren ondoren sortutako indarkeriaren biktimek egia, justizia eta erreparaziorako eskubidea izateko egindako lana aitortuko da. Gogora ekarri behar da 2016. urte honetan 1936. urte tragiko haren 80. urteurrena betetzen dela.\nEkitaldia Tuteran egingo da, Castel-Ruiz eraikinaren patioan eta Nafarroako Lehendakari Uxue Barkos bertan izango da. Herritarrekiko eta Erakundeekiko Harremanetako kontseilari Ana Ollok prentsaurrekoan gaur goizean azaldu duenez, ospakizun honetarako Erriberako hiriburua aukeratu da iraganean bertan askotariko kulturak eta kredoak elkarrekin bizitzen jakin izan zutelako; eta ezaugarri horretan oinarritzen da hiriko kultur programazioaren bira nahiz turismo-sustapena.\nBiek ala biek adierazi dute, gainera, ekimena bi erakundeek bakean eta bizikidetzan aurrera egiteko hartutako konpromisoan kokatzen dela, memoria demokratikoa berreskuratuz eta biktimak errekonozituz. Aurkezpenean, gainera, Bakearen, Bizikidetzaren eta Giza Eskubideen zuzendari nagusi Alvaro Baraibar-ek parte hartu du.\nSortu berria den ekitaldi bat da, baina urtero errepikatzeko helburuarekin, egoitza Tuteran izanik.\nAurten omendutakoaren kasuan, Foru Gobernuaren aburuz Francisco Etxeberriak 36ko biktimak hobitik ateratzen egindako lana oso garrantzitsua da bizikidetza bilatzeko orduan eta Nafarroako memoria demokratikoa sustatzeko orduan; eta hura soilik gertatutakoa ezagutuz eta biktimak erreparatuz eraiki daiteke. Halaber, memoria historikoko elkarteek egindako lana aitortzen da, haiek izan baitira familiekin eta toki-erakundeekin batera, memoriaren sugarra bizirik mantendu dutenak.\nEkitaldia 19:00etan hasiko da, haren aurkezpenarekin eta Nafarroako Ereserkiaren interpretazioarekin. Jarraian, Tuterako alkate Eneko Larrartek esku hartuko du eta, Francisco Ferrandizek (Madrilgo Ikerketa Zientifikoen Goi Mailako Zentroko antropologoa eta ikertzailea) Francisco Etxeberriaren "laudatio" bat egin ondoren, Barkos Lehendakariak aitortzaren oroigarri bat entregatuko dio; haren atzetik omenduak hitzaldi bat eskainiko du. Memoria historikoko elkarteei ere Lehendakariak banatuko dizkie diplomak, eta elkarteetako ordezkariek hitza hartuko dute jarraian. Ekitaldia Uxue Barkosen agerraldiarekin amaituko da. Musikari dagokionez, Tafallako Rey Sancho abesbatzak honako pieza hauek abestuko ditu: Singabahambayo (Hego Afrikako herrikoia), Uso Zuria (Arm. J. Sarasola) eta Por esto cantamos juntos (J. Elberdin).\nKontzertua Iruñean, hilaren 23an\nEkitaldi instituzionalaz gain, ostiralean, hilak 23, Carlos Etxeberriak zuzendutako Coro In Tempore Abesbatzaren kontzertua izango da Iruñean, eta Karl Jenkins-en "The armed man" (bakearen aldeko meza bat) interpretatuko du. 19:30ean hasiko da Musikaren Hiriko Fernando Remacha auditorium-ean (Antonio Perez Goyena pasealekua, 1), eta sarrera doan da leku guztiak betetzen diren arte.


Gozatu betikoarekin — dantzan.eus\nHemen zaude: Hasiera › Komunitatea › Gari Otamendi › Gozatu betikoarekin\nLou Reed estatubatuar kantariak kontzertua eman zuen Donostian 2005ean. Garai hartan Edgar Allan Poeren testuekin osatutako The Raven diskarekin ari zen, eta emanaldi nahiko sosegatua eman zuen, biolontxelo eta guzti. Amaieran auzotar batekin egin nuen topo. Haserre zegoen. Haserre eta etsita, ez baitzuen eszenatokian ikusi drogaz lepo betetako rockero basatirik. Azken batean, ez zion Lou Reedi hogeita hamar urteko bilaketa eta ibilbide artistikoa onartzen, eta 70eko hamarkadan New Yorkeko Factoryn ezagun egin zen mutiko bihurri hura ikusi nahi zuen.\nAuzoan tokiko dantzak egitean, edo beste herrietakoak ikustean, urtero gauza bera egiten dugula esan izan didate. Eta badela aldatzeko ordua. Komentarioa osatzeko aspergarri, moderno, berrikuntza eta antzeko kontzeptuak erabiltzen dituzte argumentazioan.\nPrimeran funtzionatzen du bizitzan behin ikusi beharrekoen merkatuak. Primeran funtzionatzen du ikuskizuna erritual bihurtu dutelako. Mundu osoan biran ari diren taldeek estadioak lepo betetzen segitzen dute, duela hamarkada batzuk sona eman zieten kantekin eta ikuskizunekin. Bruce Springsteenk hiru orduko kontzertua eman lezake, baina Born in the USA entzun arteko bakerik ez dute izango gehienek, eta ez dago kanpairik eta kanoirik gabeko AC/CDren kontzerturik.\nLou Reed ikustera joan zen auzotarrak errituala nahi zuen, eta ikuskizuna jaso zuen. Kontrakoa gertatzen zaie tokiko dantzak ikusten dituzten batzuei. Ikuskizuna espero dutela, alegia. Ikuskizun artistikoa. Herri edo auzo bateko dantzak bere horretan ikuskizunak ere badira, baina dimentsio zabalagoa dute kultur eta gizarte ikuspegitik.\nNorbanakoaren eta komunitatearen arteko nortasunaren orekan, eta tentsioan, funtsezkoak ditugu erritualak. Tokiko dantza tradizionalak kate horren barruan daude, baina ez dira bakarrak. Hilean behin lagunekin menu bera afaltzeko hitzordua, etxez etxeko puska-biltzea, ekitaldi bat kantu berarekin hastea edo amaitzea, eta beste hainbat erritual ditugu egunerokoan. Zer esanik ez, kontzerturik ezean, igandero futbola ikusteko estadiotan elkartzen diren eliztarrei buruz.\nMundu mailako musika taldeen kontzertuak erritual ekonomikoki errentagarriak dira. Tokiko dantzak ere errentagarriak dira, funtsezkoak direlako kultura transmisititzeko eta komunitatea kohesionatzeko. Funtzio bat betetzen duten neurrian, etengabe aldatzen dira, egileek —kasu gehienetan herritar anominoek— uneko gizarte-eredura egokitzeko adinako sormena dutelako, eta erritualaren klabeak ezagutzen dituztelako.\nDiotenez, guztia aldatzen omen da, guztiak berdin segi dezan. Nondik begiratzen den, perbertsoa edo osasungarria da baieztapena. Edozein kasutan, uda honetan herriko festaren batean tokiko dantzak ikusteko aukera baduzu, goza ezazu betikoarekin.\nInfo7 irratian, 2017ko ekainaren 8an


Brontzezko domina Maialen Chourrautentzat Londreseko Joko Olinpikoetako K1eko proban - basqueteam\nBrontzezko domina Maialen Chourrautentzat Londreseko Joko Olinpikoetako K1eko proban\nEuskal kirolarientzat lehendabiziko domina heldu da bi laugarren postu lortu ostean\n2012/8/2.- Hemen da lehendabiziko domina Basque Team-eko kirolarientzat 2012ko Londreseko Joko Olinpikoetan. Maialen Chourrautek gaur erakutsi du beste behin mundu mailako elitean dagoela slalomari dagokionean eta azken urteetako lan bikaina berretsi du. Sailkapen txanda ikusgarria burutu eta gero azkenera arte lehiatu behar izan du brontzeko domina lortzeko, faboritoetariko askok kale egin baitute Lee Valley-ko kanal ikusgarrian. Domina ere galtzeko zorian ere izan da lasartearra azken arerio bat helmugaratzeko falta baitzen. Amaieran Xabier Etxanizen gidaritzapean lan egindako taldearentzat arrakasta itzela heldu da, inoizko emaitzarik onena estatuko slalomean, Ander Elosegik eta Samuel Hernanzek lortutako diplomak ere kontutan hartuta.\nAndy Criereren adierazpenak Abanca Pantin Classiceko laugarren kanporaketan txapelketatik kanpo geratu eta gero\nAndy Criere Abanca Pantin Classic Galicia Pro txapelketatik kanpo geratu da laugarren kanporaketan Basque Teameko surflariak txanda zaila zuen, jardunaldiko lehenengoa, goizeko bederatzietan hasi dena. Uretan, Crierekin batera, Charly Quivront frantziarra, Luis Diaz kanariarra eta Vasco Ribeiro portugaldarra, txapelketako faborito handienetako bat lehiatu dira. Gauzak zaildu egin zaizkio Criereri hasieratik. Ez ditu olatu egokiak aukeratu […]\nAsier Agirre paratleta maila goreneko kirolariei eskainitako Basque Teamen beka programan sartu da\nAtletismo egokituan lehiatzen den Asier Agirrek eta BAT Basque Teameko koordinatzaileak, Olatz Legarzak, maila goreneko euskal kirola sustatzen duen beka programaren kontratua sinatu dute gaur goizean. Asier Agirrek (Durango, 1989) Espainiako txapelketa irabazi du mendian zeharreko modalitatean, desgaitasun psikikoa duten kirolarientzako proban. Gainera joan den astean diziplina honetan Italian jokatu zuten pista estaliko Munduko Txapelketan […]


Liburua, babes berezirik behar? | Zornotzako Barnetegia\nEzeri ekin baino lehen, sarrera gisa aipatuko dut herriko aldizkarian irakurri berri dudan albistea, non esaten den herrian zegoen azken liburu-denda itxi egin dutela. Dakigunez, lehen herrian liburuak saltzen zituzten denda gehiago genituen, baina azken hamar urteotan denak itxi egin dituzte. Hori dela eta, herriko aldizkarian artikulu hau idaztea erabaki dut, egoeraren gaineko gogoeta eragiteko eta nire iritzia herritarrei helarazteko.\nLehenik eta behin, esan behar dut argi dagoela liburuen gaiak hautsak harrotzen dituela gure gizartean. Izan ere, herritarren artean iritzi kontrajarriak ikusi ditzakegu. Alde batetik, batzuek uste dute bizitzak berak aurrera egiten duela, hau da, eboluzionatzen duela, eta egun liburuen ordez, ebookak erabiltzea onuragarriagoa dela, teknologia aurrerapauso handia delako. Bestetik, askoren eta askoren ustez, liburuak behar-beharrezkoak dira, egun baten teknologiak arazoak eman ahal dizkigulako. Liburuak, aldiz, nahi dugunean irakur ditzakegu, ez baitugu konexioa behar. Gainera, esaten dute paperean irakurtzea erosoagoa dela.\nIzan liteke, eta hala izango da, bizitzak guk bezala eboluzionatzen duela. Hala ere, ezin ukatu daiteke liburuek gizarteari alde onak dakarzkiotela, esate baterako, historia osoaren gertakizunak batzen ditu. Interneten, berriz, ezin daiteke liburu zahar horiek irakurri. Beraz, esan dezakegu liburuetan informazio gehiago aurki dezakegula. Horrenbestez, nire ustez, teknologiaren erabilerak gizarteari onurak dakarzkiola badakit, baina liburuek ere bai. Horregatik, uste dut teknologia eta liburuak uztartu behar genituela, azken finean, biak bateragarriak dira.\nBestalde, niri ulertezina iruditzen zait, gaur egun, eskoletan gertatzen ari dena. Dakizuenez, egungo ikasleek liburuak ordenagailuetan dituzte, ezer ere ez paperean, eta niri hori lotsagarria iruditzen zait. Lehenengo, zalantzarik gabe, egun guztia ordenagailuaren aurrean egotea ikusmenerako kaltegarria da. Bigarrenik, gure arbasoek beti liburuekin ikasi zuten, zergatik aldatu behar dugu? Emaitza onak lortzen zituzten. Gaur egun, ordea, haur askok ikastoletan porrot egiten dute. Horregatik, uste dut ikastoletan liburuak sustatu beharko genituzkeela, irakurzaletasunaren egoera bestelakoa izan dadin, eta horrela, liburu-denden egoera hobea izango litzateke.\nGauzak horrela, arestian esan bezala, gure arbasoetatik zer ikasi ere badugulakoan ziur nago. Era berean, liburuak ezinbestekoak direnez, nahiko nuke liburuak sustatzea, egungo egoera bestelakoa izan dadin.


Gazteriaren Foru Erakundea - Hasiera - Kanpamendu, udaleku, ibilaldietako kanpamentu edo ...\nKanpamendu, udaleku, ibilaldietako kanpamentu edo ...\nKanpamendu, udaleku, ibilaldietako kanpamentu edo auzolandegiak egitea\nJarduera horietako bat egin nahi baduzu adingabeekin, hauxe duzu jakin beharrekoa\nTaldeak 6 pertsona baino gehiago badu eta jarraiko hiru gau baino gehiagorako bada,\njarduera horiek ekainaren 30eko 170/1985 Dekretuak arautzen ditu\nHaurren eta gazteen denbora libreko jardueren zuzendaria. Nahitaezkoa da titulu hori jarduera aurrera eramateko, eta gutxienenez 21 urte eduki beharra dago.\nHaurren eta gazteen denbora libreko jardueren begiralea. Gutxienez, 18 urtekoa. Tituludun pertsonen kopurua jardueran parte hartzen duten kopuruaren araberakoa da, ratioa izanik 1-15 partaideko, eta horietatik % 40 tituludunak.\nHalaber, hauek ere eman ditzakete ikastaroak:


Transmediatik Intra-mediaraEuskal pantailaren gunea\nErrealitate birtuala hemen da. Paradisu artifizial digitalen konkista hasi da dagoeneko, eta urre birtualaren sukarra ikus-entzunezko enpresa eta sortzaile mordoen irudimenean jarri da. Denek izan nahi dute aitzindari, denek ezarri nahi dute bere banderatxoa eremu binario ezezagunetan, merkatu kuotaren eta posizionamendu estrategikoaren izenean. Etorkizun hurbilean, ikus-entzunezko negozioen kokaleku izango da errealitate birtuala, eta eduki-sortzaileek ahalik eta azkarren lortu nahi dute Know-How-a, monetizazio eta etekin ekonomikorako formulak aztertzen dituzten bitartean.\nZirraraz beteriko garaiak dira sortzaileentzat. Dena dago egiteko eta dena egin daiteke. Mendebalde basatiaren muina betaurreko batzuen atzean erreplikatu dela dirudi. Baina ez dugu ahaztu behar oraindik hastapenetan jarraitzen dugula. Oraindik ikasle gara eta ikasleen apaltasuna eta begirada garbia izan behar ditugu. Eta ez dugu ahaztu behar narrazioek eta istorio-kontaketek izan behar dutela garrantzia teknologiaren gainetik. Azken finean, istorioak dira teknologia berri bati esanahia ematen diotenak, zinemaren historia handian gertatu zen bezala. Zinema bitxikeria soil izan zitekeen, baina arte bilakatu zen, eta istorioek eta istorioak kontatzeko moduek gidatu zuten ibilbidean.\nZentzu horretan, errealitate birtualari dagokionean, bi garairen artean gaudela esan genezake. Lumière garaia alde batean, teknologia aztertuz eta esperimentuak eginez, eta Melies garaia beste aldean, ezusteko magikoen garaia, alegia. Eta horrek esan nahi du, hein handi batean, teknologia berri horrek hiperrealitatea sortzeko duen ahalmen ahalguztiduna erakusteko aitzaki izango direla narrazioak, 3D zinemarekin gertatu zen bezala. Hori bai, garaien arteko trantsizioak zinemaren historiakoak baino azkarragoak izango dira, eta laster izango ditugu errealitate birtualeko Griffithak, Murnauak eta Eisensteinak.\nBaina errealitate birtuala ez da soilik zinemaren azken muga. Hainbat arte eta kultura-disziplinen arteko konbinazioa ere bada. VRan lan egiteko, ezagutza eta esperientzia transmediatikoak behar dira. Errealitate birtuala zinema da, baina baita bideo-jokoa ere; izan ere, bideo-jokoen mekanikak ezinbesteko dira ikuslearen papera zein den eta bere interaktibitatea zertan datzan definitzeko. Eta nola ez, antzerkigintza funtsezkoa da baita ere, batez ere ikusle-aktore-pertsonaia harremana zehazterako orduan. Bi adibide, askoren artean.\nTransmedia narrazioak formatu desberdinez osaturiko unibertsoak ziren, eta formatu bakoitza unibertso horren galaxia bat zen. Baina, VRan lan egin nahi badugu, formatu ezberdin horiek guztiak barneratu behar ditugu, eta gure sormenean unitate bakarra osatu. Unibertso eta galaxietatik Big Bang aurreko osotasunera egin behar dugu bidaia. Trans-mediatik, Intra-Mediara, hain zuzen ere.\nErrealitate birtuala eta begiraden bidegurutzeak\nBlogari berriak batuko zaizkigu apirilean!\nIntra-media Jon Sanchez Transmedia\nLau Haizetara Koprodukzio Forora proiektuak aurkezteko epea zabaldu dute\nJon .K. Sánchez (1981), Ikus-entzunezko Komunikazioan lizentziatu zen Leioan. Gidoilari eta ikus-entzunezko proiektuen sormenean aritu eta gero, azken urteetan Transmedia eta New Median oinarritutako narrazio-moldeak aztertu eta garatu ditu, besteak beste, Gipuzkoako ikus-arte beka (2013) eta IKERTU-Sormen lantegietako bekak (2014, 2015) lortuz. Lan-metodologia irekietan eta Open Source prozesuetan oinarritzen du bere lana eta gaur egun, Misterioaren Itsasargia Transmedia egitasmoa koordinatzen du, Donostiako Fantasiazko eta Beldurrezko Astearen baitan.\n2017 Uzt 13\n2017 maiatza 16


Miren Gorrotxategi 'Puntuka': 'Etiketak' - Urola Kostako Hitza : Urola Kostako Hitza\nMiren Gorrotxategi 'Puntuka': 'Etiketak'\nBatzuek izugarrizko azkura ematen dute. Arropa erosi berriari hondo-hondotik moztu beharra izaten da. Bada ohituraz egiten duen jendea ere, automatikoki, arropa erosi eta, sast!, fuera etiketak. Barneko horiek traba egiten digute, baina harro erakusten ditugu kanpokoak. Zenbat eta marka garestiagoa, harroago. Batzuek, ordea, marken doako publizitatzaile izateari uko egiten diote. Ez dute publizitaterik egin nahi, baina paparra aldarrikapen sozial edo politikoetarako erabiltzen dute. Batzuek zein besteek zerbait adierazi edo aldarrikatu nahi diote munduari: nor garen, nor izan nahi dugun, edo zer nahi dugun; edo gizartearen aurrean nolakoak azaldu nahi dugun. Horretarako, geure buruari etiketak jartzen dizkiogu, besteen begietara aski identifikagarriak izan gaitezen. Supermerkatuko produktuak bagina bezala. Nabaria izaten da hori nerabezaroan sartzean. Aurreko astean, neskato kuadrilla bat tokatu zitzaidan oinez nire aurretik: Adidas zapatila berdin-berdinak zeramatzaten guztiek, galtza bakeroak, Kanken bana bizkarrean. Bistan da batzuek talde-izaera bermatzeko erabiltzen dutela arropa, eta taldetik bereizteko beste batzuek. Esaterako, Parisen oso modan daude Balenciaga etxeko kirol-zapatilak, inoiz ikusi ditudan oinetakorik itsusienak. Ai, getariarrak burua altxatuko balu! Baina nola hala adierazi behar gure identitatea hiri handi anonimo horietan. Eta Parisen Balenciagak jantzita daramatzana bada norbait. Edo hala uste dut behintzat. Herriotan, etiketa horiez gain, tatuaiak daramatzagu azalean errotuta, nahita ere erauzi ezin direnak; tribuaren aurrean nor egiten gaituztenak. Halakoren seme-alabak, lehengusuak edo lagunak gara beti. Halako etxetakoak. Hirugarren belaunaldiz ezizen bera daramagunak. Eta herri txikiotan tatuaiak nahiko ez, eta gainerakoei post-itak jartzen aritzen direnak ere ugari izaten dira. Neurri eta kolore guztietako post-itak, alajaina: “gizonzale amorratua”, “mari-mutila, txiki-txikitatik”, “marikoi puta bat”. Azalari itsatsitako anabasa itogarri horri ihesi, hiri handietara jotzen dute batzuek: identitatea zerotik sortzera, etiketarik gabeko harreman-sarea eraikitzera. Hirietako anonimotasunak prezio garestia izaten du, ordea, sarri: bakardadea. Izan ere, nola fida gintezke hiritartu berri garen herritarrok, nola, larruari erantsitako etiketa, tatuaia edo post-it bat bera ere ez daraman ezezagunaz? Bere bi abizen soilik ─eta bakar bat ere ez euskalduna─ dazkizkien pertsona horretaz? Familiako eta kuadrillako bazkaririk egiten ez duten espezimen horietaz? Ezin ukatu etiketa multzo horrek nolabait lasaitu ere egiten gaituela funtsean, seguru sentiarazi. Mesfidatiago jokatzen dugula ezezagunekin. Errezeloa sortzen digu kanpotik datorrenak. Beldurra etorkinak. Izua ezberdinak. Ala zure jarreran ez da aldaketarik gertatzen etorkin baten aurrean, euskaraz hitzen bat egiten badizu, edo euskaraz ikasten ari dela esaten dizunean? Benetan pozten zaituena haren integratzeko desira da? Gure euskara zaharrak hiztun berri bat lortu izana, akaso? Edo erosoago sentitu zara bat-batean zure solaskideak daraman etiketa ezagunaren aurrean? Gure euskalduntasunak harrotzen digu paparra, agian, hainbat mendetako gure identitatearen zapalkuntzaren ondorioz. Atzerrian dezente ibili garenok ondo dakigu zer den euskalduntasunaren bandera ─edo ikurrina─ behin eta berriro astintzea, We’re not Spanish edo Nous ne sommes pas français hasten diren diskurtsoak buruz ikasi arte errepikatzea. Bai, esan dut lehen ere: ez da erraza etiketa horiek kentzea, antipodetaraino ere epidermisera ondo itsatsita jarraitzen digute. Baina zer esango dizuet ba: ezberdinak baino errezelo gehiago sortzen dit aspaldian geure-geurea dugun jatortasun horrek. Izan ere, ze ezjakintasun, ze beldur, ze aurreiritzi ezkutatutzen ditu bere baitan? Benetan ezagutzen ote dugu gure auzokoa gauero etiketa ezagun horiek guztiak erauzten dituenean? Badakigu benetan nor garen marka guztiez biluzten garenean? Larruazaleko seinale argidun horiek guztiak itzaltzen direnean?


Gu aitzina goaz - GARA\nIxabel Etxeberria, Irakaslea\nDuela hogeita hamar urte Miterrand boterera heldu zen. Azken egun hauetan gertakari horren gora eta beherak aztertu dituzte prentsa mota guztietan. Aldaketa handia izan zela zioten denek. Aldaketa noski, orduraino eskuina egon baitzen Eliseoan eta bat-batean, sozialista bat Parisen.\nPreso politikoak atera ziren. Euskaldunentzat ere berri ona izan zen. Euskal departamendua ere agindu zuen eta ez zen inoiz horretara heldu. Guretzat ez zen hau baino gehiago izan, berri onen aldetik. Presoak kanpoan gelditu zirela alegia. Gainerako arlo politiko, ekonomiko eta kulturalean ez genuen aldaketarik ikusi. Alderantziz, GALen afera bere poliziaren onarpenarekin ibili zen, bere babes politikoarekin, estradizioak eta gainerako kanporatze, preso sartze eta askatasun galtze lerro luzea gertatu zen. Euskararen ofizialtasuna ez zen heldu Miterranden gobernuetatik, ezta garapen ekonomikoa ere, ez bada turismoaren indartzea, nortasun ezabatze saiatzeekin.\nBaina guk Bobby Sand atxiki dugu gogoan, beste hamahiru preso irlandarrekin, bizia presondegian utzi zutenak gose greba luze eta gogorren ondotik. Horiek gorde ditugu gurekin, aste, egun ikaragarriak izan baitziren. Gertakari horiek ez ziguten deus onik iragartzen, hain askatzaile heldu zen presidente berri honengandik, ez genion deus entzun irlandar presoei buruz.\nEuskal arazoari buruz ezkerrak ez du hogeita hamar urte horietan inongo urratsik eman, ingelesengandik, espainolengandik errepresioa antolatzen ikasi dute. Geroztik irlandarrak ingelesekin negoziatzen ikusi ditugu, espainolak ere ikusi ditugu, ongi edo gaizki, baina negoziatzen. Frantsesentzat lur honetan ez gaude. Gure gainetik pasatzen dira.\nAlta, urrats asko emanak izan dira, debate hertsi, zabal, anitzak antolatuak izan dira eta frogatua izan da bertako jende asko, kolore guztietakoak prest daudela debateen irekitzeko. Proposamenak egin dira, eskari umilak, departamenduarenak adibidez, baditu hogeita hamar urte, hemen prest ziren abertzaleak ere horretaz hitz egiteko, prest agertu dira asko instituzio bati buruz hitz egiteko, autonomia proposamena ere mahai gainean dago. Frantses estatuak ez ditu begiratu ere egiten. Harentzat ez gaude.\nAlta, Herri Urratsen egunean, hor geunden, sekula baino gehiago! Hegoaldeko laguntzaile asko hor zeuden, haatik Ipar euskal Herrikoak sekula baino gehiago izan dira. Frantsesez entzun da ibilbide guztian, eta frantsesez aritzea ez bada helburua, horrek erakusten du Seaskaren eragina, euskararen inguruko mundua zabaldu dela. Oztopo ugari jartzen zizkion gizarte bati aurre egin zioten eta euskal mundua zabal egin dute. Ipar Euskal Herriko gizarte guztiak ikusten gaitu gaur egun, hau saihestezina da, baztertu ezina.\nBide beretik jarraitzen dute noski. Irakasle postuak ez dituzte ematen, presoak sakabanatzen dituzte, kondenatzen dituzte, jipoitzen dituzte. Pentsatzen dute hau dela bidea. Bide hetsia. Hemen hasia den martxa ez da geldituko, oztopoak bata bertzearen ondotik gainditzen joanen gara. Duela hogeita hamar urte gutxi ginen; gaur asko gara herria eraikitzeko nahikeriaren indartzeko gogoarekin. Ukatzen ahal gaituzte, gu aitzina goaz; geroa gurea da.


Benetako Peruk garaipena eman dio Humala hautagai subiranistari - GARA\nGARA | LIMA\nHauteskundeetako inkestek argi zioten arren, asko ustekabean harrapatu ditu Peruko presidente berriaren deiturak. Norgehiagoka lehiatsua iragartzen zen igandean, Presidentetzarako hauteskundeen bigarren itzulian, eta iragarpenek ez dute hutsik egin. Puntu bakarreko aldearekin, eta botoen %92 zenbatuta, Ollanta Humala subiranista izango da aurrerantzean Peruko estatuburua, %51,34ko sostengua jasota; gertu-gertutik jarraitu duen Keiko Fujimori gailentzea lortu du, beraz, botoen %48,66 bildu baititu bigarrenak. Oraindik zenbatzeko dauden botoek, Andeetako komunitateenek, Humalaren garaipena baieztatu besterik ez dutela egingo aurreikusten da.\nHortaz, pozarren jaso dituzte emaitzak bai hautagai subiranistak berak, baita bere jarraitzaileek ere. Azken horiek Limako Maiatzaren 2ko plazan zain egon ziren ordu luzez estatuburu berriak noiz hitz egingo, eta, hauteslekuak itxi eta zazpi bat ordura iritsi zen, emaztea -orain lehen dama dena- besotik hartuta. «Mila esker, anai-arreba maiteak», oihukatu zuen Humalak etenaldiak eginez.\nErronka eta lan handia du aurrean hautatutako presidente berriak, eta hain justu, eginbehar horiei erreferentzia eginez egin zituen jendaurrean bere lehen adierazpenak: «Ez dut politika atzerrira begira egiteko asmorik, ez dut gobernatzeko moduan ez alde batera ez bestera egiteko intentziorik. Hemen geratuko naiz, zuekin guztiokin, denentzat aukerak sortuko dituen sistema baten alde lanean», ziurtatu zuen. Begi guztiak agintari berriari begira zirela ondo aski zekiten Gana Peru koalizioko kideek, baita Humalak berak ere. Horregatik, bere jarraitzaileei ez ezik, azken asteetan lubakiaren beste muturrean izan direnei zuzenduta ere mintzatu zen estatuburua. «Badakigu gobernatzea ez dela pertsona bakar baten kontua. Ezaugarri tekniko independente eta intelektual onenak dituzten lagunak batu nahi ditugu, oinarri zabal eta sendoa duen taldea eratzeko, inor baztertua sentitu ez dadin eta guztiok ordezkatuta egon gaitezen», nabarmendu zuen. Eskua luzatu zien, hortaz, «Peru hobekiago baten alde» batasun nazionaleko gobernua osatu nahi dutenei: «Adostasunean, esperantzan eta aldaketan oinarritutako herrialde bat eratzera goaz», adierazi zuen.\nBenetako Peru-ren lorpena\nHumalaren garaipenak gauza asko esan nahi ditu, baina batik bat, herrialdean azken urteetan sektorerik kaltetuenak izan direnen, hots, Peruko barnealdeko -Amazoniako eta Andeetako- komunitateen mendekua iradokitzen dute, adituen irudiko. «Mendietatik hurbil bizi diren herrikideen, Amazoniako oihaneko etnien, eta, oro har, komunitate txiroenen garaipena da Humalak lortu duena -ziurtatu du Georges Lomne Andetar Ikerketen Institutuko zuzendariak-. Ezkerreko ikuspegia dutenen lorpena baino, funtseko eta egiazko Peru osatzen dutenen arrakasta da».\nAldaketa ekarriko duela hitzeman du subiranistak, eta hain zuzen, 2010ean lortutako %8,7ko hazkundearen banaketa egokia nola egiten duen ikusi beharko da. Sektoreen artean ezberdintasun ekonomiko handiena dagoen herrialdeetako bat da Peru; Andeetako nekazaritza eremuetan, esaterako, %60koa da langabezia tasa. Politika neoliberal horien biktima izan direnen ahotsa entzuteko bertutea izango da presidentearen arrakasta gidatuko duen lema, Luis Benavente unibertsitateko irakasleak dioenez: «Peruko eredu neoliberala akats askorekin zuzendu dute azken urteetan, sobera autoritarismorekin eta adostasunerako intentzio gutxirekin. Askatasun politikorako interes gutxi erakutsi du ekonomia eredu horrek, ez ditu zenbait sektore elkarrizketara batzeko eskaerak sumatu ere egin. Orain denbora bat ereindako uzta biltzera eraman ditu jite horrek», aipatu du, Fujimoriren ofizialismoa kritikatuz.\nAlta, behin betiko emaitzen aldarrikapenaren zain, ez zuen hitzik edo baloraziorik egin Keiko Fujimorik; kasik ezinezkoa zirudienaren, mirariaren zain izan zen hautagai kontserbadorea azken unera arte. Humalak, ordea, ia-ia ziurra zuen garaipenaren aurrean, ez zuen hari hitz batzuk eskaintzeko betarik galdu: «Azken asteetako kanpainan lehiakide izan dudanari nire errespetu osoa helarazi nahi diot. Baina Peruko hauteskunde nazionalak irabazi ditugu, eta aurpegiratze guztien gainetik, serio gobernatzen hasteko ordua ailegatu da».\nAdituek diote Peruko historia beltzenean agertzen den diktadorearen alaba izateak ez diola batere mesederik egin Fuerza 2011 taldeko hautagaiari. Keikok hamaika ahalegin egin ditu bere aitak, Alberto Fujimorik, bere gain utzitako penitentziatik aldentzeko; baina, presidente zela (1990-2000) gerra krimenak egiteagatik jasotako 25 urteko kondena nahikoa motibo izan da diktadorearen alaba bigarren postura baztertzeko.\nHumalak, gainera, aise jakin du jokaldi hori bere onerako baliatzen. Segurtatuta zuen hautesleen sostengua ez ezik, «fujimorismoak» barne eraman zezakeen giza eskubideen errespetuaren kalteari beldur ziotenen geriza ere bilatu du subiranistak, baita erdietsi ere.\nEkonomia merkatuari so\nAlabaina, bada Humalak zuhurtziaz landu beharko duen eremu bat, datozen urteetan erdiestea ezinbestekoa izango duen nola edo halako aliantza bat. «Presidente berriak, babes soziala izateari begira, ez ditu soilik perutarrak konbentzitu behar, baita mundu ekonomikoa ere», dio Benaventek. Inbertitzaileen mehatxuak lausotu beharko ditu Humalak, hor baititu bere «arrisku» nagusiak; adituek diote, presidente kargua hartu eta segituan egin beharko liekeela imintzioren bat, «Ekonomia Ministerioa nork zuzenduko duen argitu», esaterako, horren bidez «sosega daitezen».\nAlta, Humalak eman ditu aditzera bere ekonomia estrategia gidatuko duten zertzelada nagusiak nondik nora joko duten, atzerriko enpresen aurka ez, baina perutarren sustapenerako gobernatzeko asmoa duela azpimarratu baitu.\nBadirudi, bederen, zenbait urtez Latinoamerikan nagusi izan diren indar inperialistak ez daudela aldarte oneko, Humalaren garaipenak aldaketa xume bat eragin baitu jokaleku geopolitikoan. Ikusteko dago hautetsi subiranistak zer-nolako politika jokatzen duen zentzu horretan.\nIgandeko bozetan 19,9 milioi lagunek baliatu zuten botoa emateko eskubidea. Parte-hartzea handia izan dela-eta, hautesleei eskerrak eman zizkien Humalak.\nPeruko Hauteskunde Batzorde Nazionalak igandean 240 gertaera jazo zirela eman zuen jakitera atzo, horietako 27 larritzat jotzen dituenak. Alta, horiek ez dutela azken emaitzan eraginik ere argitu dute.\nHainbat mandatarik ez zioten behin betiko datuen aldarrikapenari itxaron. Askok zoriondu zuten Humala garaipenagatik, horien artean, Evo Morales Boliviako presidenteak eta Alejandro Toledo Peruko presidente ohiak.\nFujimori espetxe arrunt batean giltzapetuko dute, ziur aski\nGizakiaren aurkako krimenengatik, 25 urteko kondena betetzen ari da Alberto Fujimori diktadorea Diroes-ko polizia kuartelean. Omar Chehade presidenteordeak esan du, ordea, epe laburrean espetxe arrunt batera eramango dutela, egin zituen delituen tamainako zigorra jaso dezan. Antza minbizia duela-eta, oinarrizko eskubideak errespetatuko dizkiotela ere esan du Chehadek. GARA\n«Hiesak minbizia garaitzea lortu du», egin zuen txantxa atzo Mario Vargas Llosa idazleak. Bi eritasun horiekin parekatu zituen bi hautagaiak duela aste batzuk, nahiz eta azkenerako hautagai subiranistaren aldeko botoa eskatu zuen.


“Pueblos de Bizkaia con encanto”, Bizkaiari xarma dario | Euskal Herria liburuak\n“Pueblos de Bizkaia con encanto”, Bizkaiari xarma dario\nPosted on 26/09/2019 by Euskal Herria bilduma\nMende eta erdia joan da norbaitek burutazio xelebrea eduki zuenetik. Orduan egin eta argitaratu baitzuen Bizkaiko herrien gidaliburua Juan Bautista Eustakio Delmas inprimatzaileak. Berak ondutako “Guía histórico-descriptiva del viajero del Señorío de Vizcaya” 1864an atera zen salgai. Gida goiztar hartan Bizkaiko herri guztiak deskribatu zituen eta bertara joan nahi zutenentzako aholkuak jaso zituen.\n“Pueblos de Bizkaia con encanto” bidaia-liburuen tradizio horretan txertaturik sortu da. Izan ere, Bizkaiko 25 herriren edertasunak zehatz-mehatz islatzeaz gain, haietako bakoitzaren nortasunaren gakoak eman ditu. Eta, zer esanik ez, herri horietan eta inguruetan gozatzeko moduko ibilbideak proposatu ditu.\nGidaliburuko herrietako asko bizkaitarren eta itsasoaren arteko harreman estuaren ondorioz sortu ziren. Ontziak babesteko moduko kostaldeko zoko-moko guztiak, baita zeregin hori ozta-ozta bete dutenak ere, portu bihurtu zituzten eta lekuan lekuko kaien ondoan herri arrantzaleak jaio ziren. Beste herri batzuk Behe Erdi Aroko hiribilduak dira, merkataritzari begira sortuak eta kalea izateko eratuak. Ez dira falta baserriz, errotaz eta olaz zipriztindutako ibar berdeak. Eta, gainera, liburuak gorde ditu meatzarien herriak, Gaztelako mugako hiri aduanadunak, eta hiribildu izatera heldu ez ziren herriguneak.\nZerrenda horretako guztiak naturari eta mendez mende eta belaunez belaun jarraipena eman dioten gizon-emakumeei zor dizkiegu. Denek egiten dute Bizkaia eder.\nLiburuko 25 herriotan Javi Pascual ibili zaigu gidari. Ondo baino hobeto ezagutzen du Bizkaia, bazter guztietan barrena sarritan ibilita dago eta. Gainera, herrialdea aldatzen ikusi du azken 30 urtez Sua Edizioak argitaletxeko zuzendari aritu izanak eskaini dion begiraleku paregabetik. Bere ahaleginari esker, liburu eder honek orain dela 150 urte Delmasek ireki zuen bidetik eramango gaitu.\nPost hau > Euskal Herria liburuak,euskara atalera eta Bizkaia,gidaliburuak,herriak,ibilbideak,Javier Pascual laburpen hitzekin Euskal Herria bilduma-k bidalia da. Gogokoetara gehitzeko lotura iraunkorra.


Erabiltzailearen gidaliburua erabiltzea\nErabiltzailearen gidaliburua Zure ordenagailuan edo smartphonean ikus daitekeen eskuliburu bat da. Atal horrek Erabiltzailearen gidaliburuaren pantailaren diseinua eta Erabiltzailearen gidaliburua nola ikusi azaltzen du. Erabiltzailearen gidaliburua-ren pantailaratzeko ezarpenak nola egin ere azaltzen du.\nAtal honek Erabiltzailearen gidaliburua erabiltzerakoan ezagutu beharrekoa azaltzen du, Erabiltzailearen gidaliburua-en agertzen diren marken esanahia barne, eta ukipen-pantailan dauden botoiak nola agertzen diren Erabiltzailearen gidaliburua-en. Erabiltzailearen gidaliburua bistaratzea\n> Hitzaurrea (makinari buruz) > Erabiltzailearen gidaliburua erabiltzea


Iratxe Retolaza eta Ibon Egaña (2017/02/20) - Bilbo Zaharra Euskaltegia\nHasiera Iratxe Retolaza eta Ibon Egaña (2017/02/20)\nNoiz: Otsailak 20, astelehena, 19:00\n“Querr literatura aztergai”\nDonostian jaioa 1977an.\nEuskal filologian lizentziatua. EHUn eta USCn Doktorego ikasketak egiten dihardu Literaturaren alorrean. Egun EHUko Euskal Hizkuntza eta Komunikazio sailean dihardu eta UEUko Literatura sailburua da.\nHonako egunkari eta aldizkarietako kolaboratzaile izan da, batik bat euskal literatura garaikidearen inguruko iruzkinak eginez: Berria, Idatz & mintz, Grial, A trabe de ouro, Hegats, Jakin…eta EDO argitaletxearen taldekide da.\nHamaika hitzaldi eta ikastaro eskaini ditu, azkenetakoa ikusgai Euskal komikigintzari buruz Iralen emandakoa\nIratxe Retolaza eta Ibon Egaña "Queer literatura aztergai"


Zein da zure opari kutxa pertsonalizatzeko prozesua\nEtiketa pribatuen ontziak ohiko eszena bilakatzen dira egun, enpresa erraldoietatik hasi eta enpresa txikietaraino. Paketatzea helburua lortzeko modurik errazena, merkeena eta azkar hedatzen den heinean. Gaur egun, 10 urte paperezko esperientziak ...\nZure ontziak biodegradagarriak edo ekologikoak badira\nEkologikoa joera bihurtzen da orain, gero eta jende gehiagok axola dio egunez egun, naturaren suntsiketak eragindako hondamendiak guk geuk bakarrik planteatzen ari garelako. Guri, ontziratzeko kaxen fabrikatzaile gisa, askotan galdetu diegu ea zure kutxa biodegradagarria den? Lehenik eta behin, ikus dezagun zer den biodegrada ...\nOntziak barruko produktuaren babes gisa daude; hala ere, munduko ekonomiaren garapenarekin batera, ontziak balio erantsia gehitu behar du. Gaur egungo kontsumo paisaian nabarmentzeko, "wow faktorea" lortu behar duzu, eta horrek ontzien diseinua oso garrantzitsua bihurtzen du. Baina nola diseinatu ...


Errenteriako langabetuek Zumardian akanpada egingo dute asteburuan | Herribizia\nErrenteriako Langabetuen Asanblada akanpada bat prestatzen ari da astebururako Zumardian. Ekimen honen helburua krisi egoeraren ondorioz onartzen ari diren neurri eta murrizketak, erreforma laborala, langabetuek pairatzen duten egoera edota erakunde finantzariek burutzen dituzten kaleratzeak salatzea da, beste batzuen artean.\nModu berean, datorren martxoaren 29ko greba orokorrari begira ekintzak adosteko parada izango dela azaldu dute Langabetuen Asanbladatik. Eguraldi txarra izanez gero, akanpada Herriko Plazako arkupetara mugituko dela jakinarazi dute ere.\nAkanpada ostiralean hasiko da 20:30tan eta larunbateko arratsaldeko 18:30ak arte iraungo du. Amaitutakoan, langabetuek manifestaldi bat burutuko dute herrian zehar.\nEkimen hau hainbat elkarte, sindikatu eta alderdien babesa jaso du. Gaur arratsaldeko 19:00tan Txintxarri elkartean Langabetuen Asanbladak burutuko duen bileran zehaztuko dute erakunde horien azken zerrenda. Informazio hori dugunean hemen, Herri Bizian, ikusi ahal izango duzute.


Adidas-ek bere fabrikak sortuko ditu robotek soilik | Gadgeten berriak\nAdidasek robotek soilik funtzionatzen duen fabrika sortuko du\nIazko urte amaieran, Adidas konpainiaren oinetakoen ekoizpen osoa Alemaniara itzultzeko asmoen berri eman zuen 2016tik aurrera. Gauzak horrela, konpainiak fabrika berria eraikitzeko asmoa zuen, bere produkzio lerroa robotek osorik kudeatuko zuena. Proiektu berri hau honela bataiatu zen: Speedfactory. Albiste honekin batera, jatorrizko herrialdean kokatutako lantegi berri honi AEBetako merkaturako oinetakoak eskaintzeko bereziki diseinatutako beste bat etorriko zaiola ere agerian geratu zen.\nDenbora hori guztia igaro ondoren, Adidasek gauzak askoz ere argiago dituela dirudi, 2017an noizbait, Speedfactory amerikar berri honek ateak irekiko dituela iragarri berri baitute. Eskaini berri dituzten datu berrien artean, kirol arropa erraldoiak azkenean aukeratu duela jakingo dugu Atlanta bere egoitza nagusitzat, ia 7.000 metro karratu dituelako nabarmentzen den fabrika berria. Adidasek berak dioenez, 2017 amaierarako 50.000 zapatila pare.\nAdidasek Asiako ekoizpenaren askoz ere gutxiago nahi du\nKontrakoa dirudien arren, hau da nahiko eraikuntza-bolumen txikia Kontuan hartzen badugu konpainiak iaz 301 milioi zapatila inguru fabrikatu zituen, nahiz eta, Adidas-en esaten duten bezala, hau hasiera baino ez da, hau Adidas-i hasiera emango dionetik Asiako konpainiaren instalazio eta lantegietan askoz ere gutxiago oinarrituta, horietako batzuk etika gabeko lan praktikak aztertu dituzte.\nFabrika oso erritmo altuan fabrikatutako produktuak izateko diseinatu da, a-ren erabilerari esker muntaia linea guztiz automatizatua, egia da landare osoak primeran funtziona dezan 160 lanpostu inguru sortuko dira giza langileentzat, nahiz eta, tamalez, ez den zehazten zer nolako lana egin behar duten.\nArtikuluaren bide osoa: Gadgeten berriak » Teknologia » Robotika » Adidasek robotek soilik funtzionatzen duen fabrika sortuko du\nAcer Swift 7 Acerren 1 cm lodi ultraportatibo berria da


Beste herrialde batzuetatik datozen bidaiariei mugako kontrol gehiago egitea proposatu du Bruselak | Consumer\nBeste herrialde batzuetatik datozen bidaiariei mugako kontrol gehiago egitea proposatu du Bruselak\nBidaiari horiek deklarazioak sinatu beharko lituzkete, hegazti basatiekin edo etxeko hegaztiekin kontaktuan egon direla edo ez direla onartuko luketenak.\nEuropako Batasunak (EB) hegazkin-gripea 25. hamarkadan zabal ez dadin neurriak aztertzen jarraitzen du. Elikadura Katearen Batzorde Iraunkorrak, kide diren herrialde guztietako albaitari-adituek osatua, Batzordeak mugetan kontrolak sartzeko egindako proposamena aztertuko du gaur. Kontrol horiek nahitaez bete beharko lituzkete EBra sartu nahi duten hirugarren herrialdeetako pertsonek.\nKontrol horiek bidaiariek sinatutako adierazpenak dira, eta onartzen dute hegazti basatiekin edo etxeko hegaztiekin kontaktuan egon direla edo ez. Neurri horrek, jakina, eraginkortasun mugatua izango luke, bidaiariak emandako hitzaren araberakoa baita.\nEBko 25 herrialdeetako Nekazaritza ministroek izurriteari buruzko gai hori eta beste batzuk aztertu zituzten atzo Bruselan egin zuten bileran. Kontseiluak ez zuen adostasunik lortu epidemiari aurre egiteko edo izurriteak eragindako galera ekonomikoak arintzen laguntzeko bi neurri garrantzitsuren inguruan: baserriko hegaztien txertaketa eta baserritarrentzako laguntzak.\nEz dago, lehenik eta behin, hegaztien txertaketa masiboa hegazkin-gripearen arazoari aurre egiteko aukera egokia den ebidentziarik. Erkidegoko bozeramaileek onartzen zutenez, horrelako ebakuntza zaila eta garestia izateaz gain, hegaztietan gaitza agertzea ezkutatuko luke, nahiz eta egoera jakin batzuetan (kontaktu estua) gaixotasuna transmititzen jarraitu lezaketen. Ekimen hori Frantziak eta Herbehereek eskatu zuten, baina txertaketa Elikakatearen Batzorde Iraunkorrean aztertuko da, kasuz kasu.\nKontseiluak ez zuen aurrera egin, halaber, Frantziak, Italiak, Espainiak, Greziak eta Portugalek oilasko-salmentek eragindako ekoizleentzako laguntzak handitzeko egindako eskariari erantzuteko, ez eta txabola kutsatuta badago egin beharreko sakrifizio masiboko neurri posibleei aurre egiteko ere. Ildo horretatik, Marianne Fischer Boel Nekazaritzako komisarioak esan zuen, urte honetan, Batzordeak dagoeneko baimena eman duela laguntzak handitzeko esportaziora itzultzeko, eta zaila iruditzen zitzaiola, gaur egun, herrialde horien eskaerei erantzutea.\nHezeguneak gehiago zaintzea\nEspainian, bien bitartean, Espainiako Gobernua arrisku-eremutzat jotzen diren hezeguneen kopurua handitzea aztertzen ari da aste honetan. Hezegune horien kopurua 25 da, Errioxan, Nafarroan eta Madrilen agertutako hegazti hilen atzetik. “Zaintza-neurriak eta, batez ere, biosegurtasun-neurriak areagotzeko lanean ari gara”, esan zuen atzo Elena Espinosa Nekazaritzako ministroak.\nOstegunean, autonomia-erkidegoetako Abeltzaintzako zuzendari nagusiekin eztabaidatuko du ea komeni den eskortako hegaztiak entzierrotzea. Mota horretako hegaztiak% 0,4 besterik ez dira nazio-kontsumorako, eta% 3 erruleak dira. Nolanahi ere, erabakia “aho batez” hartu beharko da, adierazi zuen Espinosak.\nOraingoz, ez dago baieztapen ofizialik Espainiako hainbat tokitan aurkitutako hegaztiek H5N1 birusa dutela baieztatzeko, baina ez dirudi oso litekeena denik. Aurten egindako 5.398 hegazti hilen analisietatik, inork ez du positibo eman hegazkin-gripeagatik. Kasu horiek aurreko asteburukoak bezalakoak dira, nabarmendu zuen ministroak.\ngripe-eu kontrolak pasajeros-eu